نهێنییەک لەبارەی کەشتیی مەرگی بەندەری بەیرووت بڵاو کرایەوە\nشوان سه‌رابی 10/08/2020 - 11:54 ڕاپۆرت\nرۆژنامه‌ی" نیۆیۆرك تایمز"ی ئه‌مریكی نهێنیییه‌كی ورووژێنه‌ر و سەرنجڕاکێشی له‌باره‌ی كه‌شتیی "روسوس" بڵاو كردووەته‌وه، كه 7 ساڵ له‌مه‌وبه‌ر بارێكی نیتراتی ئەمۆنیۆمی له به‌نده‌ری به‌یرووت به‌تاڵ كردووه.\nكه‌رسته‌ی نیتراتی ئەمۆنیۆم، كه له دروستكردنی په‌یین (کوودی کیمیایی) و ته‌قه‌مه‌نیدا به‌كار دێت و بەۆی ئاگركه‌وتنه‌وه، رۆژی سێشه‌ممه‌ی رابردوو، ته‌قینه‌وه‌یه‌كی گه‌وره به‌یرووتی هه‌ژاند و له ئه‌نجامدا ده‌یان كوژراو و هه‌زاران برینداری لێ كه‌وته‌وه و 300 هه‌زار كه‌سیش بێ ماڵ و حاڵ مانه‌وه.\nماڵپەڕی (سكای‌نیوز) به پشتبه‌ستن به رۆژنامه‌ی نیۆیۆرك تایمز بڵاوی كردووەته‌وه، كه كه‌شتییه‌كه له 21 ی نۆڤه‌مبه‌ری 2013 دا، له جۆرجیاوه به‌ڕێ كه‌وتووه و دوو هەزار و 750 ته‌ن نیتراتی ئەمۆنیۆمی هه‌ڵگرتووه.\nکەشتیی "روسوس"، به‌ره‌و مۆزه‌مبیق به‌ڕێ كه‌وتووه، به‌ڵام بۆریس بڕۆكۆچیف كاپتنی كه‌شتییه‌كه به مه‌به‌ستی گواستنه‌وه‌ی شتی زیاتر و به‌ده‌ستهێنانی پاره‌ی كرێی زیاتر بۆ رسوماتی تێپه‌ڕبوون له كه‌ناڵی سوێس، له به‌نده‌ری به‌یرووت لا ده‌دات.\nوه‌ك نیۆیۆرك تایمز ئاماژه‌ی بۆ ده‌كات، بڕیار بووه باره زیاده‌كه بۆ ئه‌رده‌ن بگوازێته‌وه، به‌ڵام به‌هۆی هه‌بوونی چه‌ندین كه‌موكورتی له كه‌شتییه‌كه و وه‌ك كاپتنی كه‌شتییه‌كه ده‌ڵێت هه‌روه‌ها هه‌بوونی ناكۆكی دادوه‌ری كاپتن و تاقمه‌كه‌ی ده‌ستگیر ده‌كه‌ن.\nجێی باسه ده‌سه‌ڵاتدارانی لوبنان باره‌كه بۆ كۆگایه‌كی به‌نده‌ره‌كه ده‌گوازنه‌وه و وه‌ك له وێنه‌ی مانگه ده‌ستكرده‌كاندا دیار ده‌كه‌وێت، كه كه‌شتیه‌كه تا ساڵی 2014 له شوێنێكی نزیك له ته‌قینه‌وه‌كه وه‌ستێندراوه، هه‌تا وێنه‌یه‌كی دیكه‌ی شه‌ش ساڵ له‌مه‌وبه‌ریش دیاره كه‌شتیه‌كه‌ی نیتراتی ئەمۆنیۆمه‌كه‌ی هاوردووه، له هه‌مان شوێن وه‌ستاوه.\nرۆژنامه‌نووسێكی لوبنانی له تویته‌ری خۆی وێنه‌ی ته‌قینه‌وه‌كه‌ی بڵاو كردووەته‌وه و له وێنه‌كه‌دا ناوی ئه‌و كۆمپانیا "Rustavi Azot LLC "جۆرجییه‌ی تێدا دیار كه‌وتووه، كه نیترات ئەمۆنیۆمه‌كه‌ی به‌رهه‌م هێناوه.\nله ساڵی 2015 دا، ده‌سه‌ڵاتدارانی به‌نده‌ره‌كه به‌هۆی دزه‌كردنی ئاو بۆ ناو كه‌شتییه‌كه، كه‌شتیه‌كه ده‌هێننه سه‌ر شۆسته و ماوه‌ی سێ ساڵانیش له‌وێ ده‌مێنێته‌وه، ئینجا له مانگی فێبرایری 2018 به‌ته‌واوی نقوم ده‌بێ و ده‌سه‌ڵاتدارانی لوبنانیش ته‌نانه‌ت ده‌ستكاری پاشماوه‌ی كه‌شتییه‌كه ناكه‌ن تا به‌ته‌واوی له‌بیر ده‌كرێت.\nسێشه‌ممه‌ی رابردوو به‌هۆی ئاگركه‌وتنه‌وه، نیتراتی ئەمۆنیۆمه‌كه ده‌ته‌قێته‌وه و كاره‌ساتێكی دڵته‌زێنی لێ ده‌كه‌وێته‌وه و له ئه‌نجامدا 157 كه‌س گیان له‌ده‌ست دا و 21 كه‌سیش بێسه‌روشوێن بون و نزیكه‌ی 300 هه‌زار كه‌سیش بێ ماڵ و حاڵ ده‌مێننه‌وه.\nئەم تەقینەوەیە قه‌یرانێكی سیاسیی بۆ حكوومه‌تی حه‌سان دیاب، سەرۆکوەزیرانی لوبنان دروست كردووه و خه‌ڵك داوای ده‌ست له‌كاركێشانه‌وه‌ی حكوومه‌ت ده‌كه‌ن و به‌هۆی فشاره‌وه تا ئێستا مه‌نال عه‌بدولسه‌مه‌د وه‌زیری راگه‌یاندن و 6 ئه‌ندام په‌رله‌مان ده‌ستیان له‌كار كێشاوه‌ته‌وه و ماوەی دوو ڕۆژە خەڵکی ناڕزای خۆپیشاندانیان دەست پێ کردووەتەوە و چەندین بینا و دامەزراوەی حکوومیش زیانیان بەر کەوتووە و هێزە ئەمنییەکانیش گازی فرمیشکڕێژیان لەدژی خەڵک بەکار هێناوە.


به‌حوكمه‌ی ئه‌وه‌ی ئه‌مریكا له‌ڕۆژهه‌ڵاتی ناوه‌ڕاستدا وه‌كـ ڕابردوو كارو ئه‌ركی به‌ئیسرائیل نه‌ماوه ، چونكه له‌ئێستادا زیاتر له‌وه‌ڵاتێكی عه‌ره‌بی وئیسلامیی هاوشێوه‌ی ئیسرائیل كۆكـ و ته‌بای سیاسی وسه‌ربازی و ئابوری و هه‌واڵگیری ئه‌مریكان ، هه‌ر بۆیه پێده‌چێت به‌م كرده‌وانه‌ی ئیسرائیل ئه‌مریكا ئیحراج بكات كه ئه‌و ئه‌توانێ به‌به‌رست بۆ ئامانج وپیلانه‌كانی ئه‌مریكا وهاوپه‌یمانه‌كانی دروست بكات ! هه‌روه‌كـ ئیسرائیل ئه‌و وه‌ڵاته نیه ئه‌مریكا نادیده‌ی بگرێت !\nڕه‌نگه ئیسرائیل به‌م كرده‌وه سه‌ربازیه‌ی ، هه‌ر به‌ڕاست ئه‌مریكا و ئێران ڕووبه‌ڕووی جه‌نگێكی حه‌قیقی بكاته‌وه ، له‌وێشه‌وه بۆ ئاشكراكردن وڕاماڵینی ڕووی شاراوه‌ی هه‌ردوولا بۆ ڕای گشتی جیهانی وشه‌قامی عه‌ره‌بی وئیسلامیی كه ئه‌وه‌ی له‌نێوان واشنتۆن و تاراندا ده‌گوزه‌رێت جگه له‌گه‌مه‌یه‌كی سیاسی هیچیتر نیه ، ئه‌گه‌رنا بۆچی ئه‌مریكا ئه‌وه‌نده ڕه‌چاوی پێشڕه‌وه‌یه‌كانی ئێران وهاوخولگه‌كانی ده‌كات له‌ڕۆژهه‌ڵاتی ناوه‌ڕاستدا !\nڕه‌نگه ئیسرائیل و ئێرانیه‌كان ئه‌وه‌نده له‌یه‌كتره‌وه نزیكـ بن به‌م كرده‌وه سه‌ربازی و بۆردومانانه‌ی كه له‌عێراق وسوریا ڕوویدا ، ئه‌مریكا و كۆمه‌ڵگای نێوده‌وڵه‌تی قایل بكات كه ئه‌و له‌بری هه‌موان ته‌مبێی ئێرانیه‌كانی كردوه‌و چیتر پێویست به‌هه‌ڕه‌شه‌و جه‌نگێكی تر ناكات ! ئه‌گه‌رنا بۆچی هه‌مان بوردومان و هێرشی ئیسرائیل ڕوو له ناوخۆی ئێران و ڕاسته‌وخۆ دامه‌زراوه ئه‌تۆمی و چه‌كه قورس و سووكه‌كانی ئێران ناكات ئامانج ! مه‌گه‌ر ئامانجگرتنی به‌رژه‌وه‌ندیه‌كانی ئێران له‌هه‌ر كوێ بن یه‌كسان نیه به‌لێدان و لاوازكردنی توانا سه‌ربازی وهه‌وڵه دیبلۆماسی وسیاسیه‌كانی ئێران !؟ ئاخۆ بۆچی له‌سه‌ره‌تادا خه‌ریكـ بوو په‌رده‌پۆش بكرێت ! گوایه سه‌رچاوه‌ی ته‌قینه‌وه‌كان خودی چه‌كه‌كانی نێو كۆگاكان بووه نه‌كـ هێرشی ده‌ره‌كی !\nوه‌كـ مه‌علوومی هه‌موانه له‌گه‌ڵ به‌رده‌وامی هه‌ڕه‌شه‌و فشاره‌كانی ئه‌مریكاو كۆمه‌ڵگای نێوده‌وڵه‌تی دژ به‌ئێران و تایبه‌ت به‌دۆسیه‌ی ئه‌تۆمی وهه‌رچی په‌یوه‌سته به‌هه‌ژموون و فراوانخوازی ئێرانیه‌كان له‌ناوچه‌كه ، كه‌چی بێ گوێدانه هیچ هه‌ڕه‌شه‌و مه‌ترسیه‌كـ تاران ڕۆژ له‌دوای ڕۆژ په‌ره به‌توانا سه‌ربازی و چه‌كی پێشكه‌وتوو كوره ناوكۆكییه‌كانی خۆی ئه‌دا ! ڕه‌نگه ئیسرائیل به‌م كرده‌وه سه‌ربازیه ئێران ناچار بكات ئه‌وه‌ی پێی گه‌یشتووه وده‌ستیكه‌وتووه ئیدی به‌كرده‌وه‌ی بكات ، له‌وێشه‌وه جۆرێكـ له‌دڵنیایی وه‌ربگرێت كه‌ئاخۆ ئێران هه‌تا كوێ ڕاستگۆو جیددیه له‌هه‌ڕه‌شه‌و توانا سه‌ربازی وچه‌كه تاقینه‌كراوه‌كانی ! به‌مه‌ش ئێران بخاته هه‌ڵوێستێكه‌وه له‌نێوان شه‌ڕو بێ ده‌نگیدا فشۆڵی ئه‌و هه‌موو لێدوانه تووندوو هه‌ڕه‌شه ئامێزانه به‌تاڵ بكاته‌وه !


فڕۆکەکانی عێراق لەنێو خاکی سووریا داعش بۆردووماندەکەن - اخبار العراق\nاخبار العراق » كوردى » فڕۆکەکانی عێراق لەنێو خاکی سووریا داعش بۆردووماندەکەن\nفڕۆکەکانی عێراق لەنێو خاکی سووریا داعش بۆردووماندەکەن\nفڕۆکە جەنگییەکانی عێراق بە فەرمانی عادل عەبدولمەهدی، چەکدارانی داعش لەنێو خاکی سووریا بۆردووماندەکەن.\nبەپێی راگەیێندراوێکی فەرماندەی ئۆپەراسیۆنە هاوبەشەکانی عێراق، لەسەر راسپاردەی عادل عەبدولمەهدی، فەرماندەی گشتیی هێزە چەکدارەکان، فڕۆکە F16ـەکانیان بەپێی زانیاری وردی هەواڵگری و نەهێشتنی تیرۆر چەکدارانی داعشیان لە ناوچەی سوسە لەنێو خاکی سووریا بۆردوومانکردووە.\nوەک لە بەیاننامەکەدا هاتووە، بۆردوومانی یەکەم بۆ سەر شوێنێک ئەنجامدراوە کە 30 داعشی تێیدابووە و بەنیازبوونە کۆبوونەوەیەکی گرنگی سەرکردەکانی تێیدا ئەنجامبدەن. هەروەها ئامانجی دووەم 14 چەکداری داعشی تێیدا بووە، کە پێیاندەگوترێت ئینغیماسی و فڕۆکەکانیش بەبێ هیچ زیانێک و بەسەلامەتی گەڕانەوە.\nشارۆچکەی سووسە لەڕووی کارگێڕییەوە سەر بەناوچەی ئەلبوکەمالە لە پارێزگای دێرزووری سووریا، کە ئەو ناوچەیە تاوەکو ئێستاش پێگەیەکی بەهێزی چەکدارانی داعشە.


هەلێک بۆ یەکێتی! - ئاوێنه\nهەلێک بۆ یەکێتی!\nکێشەی بەردەوامی کەمی یا تەنانەت نەبونیی سادەترین خزمەتگوزاری‌و پێویستیەکانی مرۆڤ لەکوردوستانی ژێر دەسەڵاتی کوردیدا لەم بیست‌و حەوت ساڵەی دواییدا بوەتە هۆی ئەوەی هەزاران جار لەهەزاران گوندو شارۆچکەو شاری گەورەی هەرێم مرۆڤی کورد بهێنێتە سەرجادەکان بۆ دەربڕینی بێزاری‌و توڕەیی لەبەرپرسان بۆ پەستان‌و گوشین خستنە سەر یان کە پێویستیەکانی وەک نان‌و ئاوو کارەباو دەرمان‌وو نەوت‌و…. دابین بکەن بۆیان.\nخۆشبەختانە زۆرینەی چالاکیەکان ناتوندوتیژ بون. دوایین نمونەی ئەم جۆرە چالاکیانە ئەوەی خوێندکارانی بەشە ناوخۆییەكانی زانكۆی سلێمانی بو.هۆی ئەوەی خۆپیشاندان لەهەولێرو دهۆک کەمترن ئەوە نیە کە خەڵک لەژێر سایەی حوکمی بنەماڵەیی پارتیدا لەوێ زۆر بەختەوەربن‌و تێرو تەسەل‌و ئازادو ئەرخەیان بژین، نەخێر هۆکەی ئەوەیە کە پارتی بەهەڕەشەو تۆقاندن‌و بنچاوکردن‌و شێوازی جاسوسی‌و موخابەراتی‌و هەروەها بەدەم چەورکردن‌و بەرتیل‌و بەو مکیاجەی دەیان کەنالی تەلەفیزۆن‌و ڕادیۆو ڕۆژنامەو گۆڤار بۆ دەموچاوی قوپاوو پڕ لەچرچ‌و لۆچیی پارتی دەیکەن خەڵکەکەی بێدەنگ کردوە، هەرچەندە لەبەهاری ئیمساڵدا موچەخۆران بەتایبەتی مامۆستایان‌و پزیشکان جوامێرانە دیواری ترسیان لە هەولێر شکان و هاتنە سەر جادەکان و ناڕەزایی خۆیان دەربڕی.\nهەندێ لەهۆکانی ئەوەی بۆچی ئەم خۆپیشاندانانە لە شاری سلێمانی زۆرترن:


خولی پاڵەوانەکانی ئەوروپا - سپارتاک مۆسکۆ vs لیڤەرپوڵ - Soccer - Yariga - Results, fixtures, tables and statistics\nبێشکتاش vs. ئاڕ بی لایپزیگ ئاپۆیل vs. تۆتێنهام هۆتسپێر مۆناکۆ vs. پۆرتۆ مانچێستەر ستی vs. شاختار دۆنێستک سێڤییا vs. ماریبۆر سپارتاک مۆسکۆ vs. لیڤەرپوڵ قەرەباگ vs. ڕۆما ئاندەرلەخت vs. سەڵتیک بازل vs. بەنفیکا پاریس سان جێرماین vs. بایێرن میونیش\nسپارتاک مۆسکۆ vs لیڤەرپوڵ 1-1\nفێرناندۆ (G) 23'\n31' فیلیپی کۆوتینۆ (G) (دروستکرا لە لایەن: S. Mané)\n'70 بۆ د.ستۆریج\n'90+3 بۆ Pedro Rocha\n'68 بۆ A. Selikhov\n'85 بۆ ل. مێلگاریۆ\n'68 بۆ ئا.ڕیبرۆڤ\n'70 بۆ S. Mané\n'90+3 بۆ ئا.سامیدۆڤ\n11 فێرناندۆ 23'\n16 سالڤاتۆری بۆکێتی 46'\n9 ڕۆبێرتۆ فیرمینۆ 75'\n10 فیلیپی کۆوتینۆ 31'\n23 ئێمری کان 7'\n57 A. Selikhov گ بۆ ئا.ڕیبرۆڤ 68'\n25 ل. مێلگاریۆ بۆ I. Popov 85'\n99 Pedro Rocha بۆ ئا.سامیدۆڤ 90+3'\n5 G. Wijnaldum بۆ ئێمری کان 73'\n15 د.ستۆریج بۆ S. Mané 70'


کاوە محەمەد: هیچ ڕێگەیەک نەماوە بۆ ناردنی مووچەی فەرمانبەران بەبێ نەوت – کوردی – RojNews.News\n14/01/2021 - 2:50:42 pm\nکاوە محەمەد، ئەندامی ئەنجومەنی نوێنەرانی عێراق، دەڵێت، هیچ ڕێگەیەکی تر نەماوە بۆ ناردنی مووچەی فەرمانبەرانی هەرێم، بەبێ ڕادەستکردنی نەوت، پێشیوایە، هەرێمی کوردستان تا ئێستا نایەوێت، نەوت ڕادەست بکات.\nلە سەرەتای ئەم هەفتەوە ئەنجومەنی نوێنەرانی عێراق گفتوگۆکانی تایبەت بە پرۆژە یاسای بودجەی ٢٠٢١ی عێراقی دەستپێکردووە و تا ئێستا دووجار خوێندنەوە بۆ پرۆژە یاساکە کراوە، لە ئێستاشدا تێبینیی و بۆچوونەکان لەسەر پرۆژە یاساکە لەلایەن لیژنەی داراییەوە کۆدەکرێتەوە.\nکاوە محەمەد، ئەندامی ئەنجومەنی نوێنەرانی عێراق لە هاوپەیمانیی هیوای کوردستانی بە ڕۆژنیوزی ڕاگەیاند: چاوەڕوان دەکرێت کۆتایی ئەم مانگە پرۆژە یاسای بودجە ئامادەببێت بۆ دەنگدان.\nئاماژەی بەوەشکرد لە پرۆژە یاساکەدا خەرجیی گشتیی عێراق بە ١٦٤ ترلیۆن دینار دیارییکراوە، “ئەوەش کێشەی زۆر لەسەرە و ڕەنگە کەمبکرێتەوە بۆ ١٢٠ تا ١٢٥ ترلیۆن دینار، بەوەش کورتهێنان لە بودجەدا کەم دەکاتەوە”.\nلەبارەی پشکی هەرێمی کوردستانیشەوە ئەو پەرلەمانتارە وتی: هیچ ڕێگەیەکی تر نەماوە بۆ ناردنی مووچەی فەرمانبەرانی هەرێم بەبێ ڕادەستکردنی نەوت، ئەوەشی وایکرد هیچ ڕێگایەک نەمێنێت، ڕادەستنەکردنی نەوت بوو لەلایەن هەرێمەوە.\nکاوە محەمەد ئەوەشی نەشاردەوە، کە هەرێمی کوردستان تا ئێستا “نایەوێت نەوت ڕادەستی بەغدا بکات”، ئەمەش بەوتەی ئەو پەرلەمانتارە “کاریگەرییەکی زۆر خراپ لەسەر دۆخی ئابووریی هەرێمی کوردستان دروست دەکات”.\nهاوکات باسی لەوەشکرد کە لە پەرلەمان تێبینیی و سەرنجی زۆر لەسەر پرۆژە یاسای بودجە هەیە و ڕەنگە زۆرینەی خاڵەکانی پرۆژەکە دەستکاریی بکرێت، وتیشی: دەستکاریی ئەو قەرزانەش دەکرێت کە عێراق بەنیازە لە دەرەوە بیکات، هەروەها کار بۆ کەمکردنەوە کاریگەرییەکانی دابەزینی بەهای دینار لەسەر خەڵک دەکرێت.\nلە پرۆژە یاساكەدا خەرجی گشتیی عێراق بە ١٦٤ ترلیۆن دینار و كورتهێنانی ٧١ ترلیۆن دینار خەمڵێندراوە و نرخی یەك بەرمیل نەوت بە ٤٢ دۆلار و بەهای یەك دۆلاریش بە هەزار و ٤٥٠ دینار دیاری كراوە و پشکی هەرێمی کوردستانیش بە ١٢.٧ دیاری کراوە.\nئاڵا تاڵەبانی کرایەوە بە سەرۆکی فراکسیۆنی سەوز\nیەبەشە فەرماندە زەردەشت و هەڤاڵانی بەبیرهێنایەوە


به ڤیدیۆ.. لیڤه‌رپوول شه‌شه‌مین سه‌ركه‌وتنی له‌سه‌ریه‌كی تۆمار كرد\nیۆرگن كڵۆپ راهێنه‌ری یانه‌ی لیڤه‌رپوول\nیۆرگن كڵۆپ یانه‌ی لیڤه‌رپوول پرێمه‌رلیگ\nیانه‌ی لیڤه‌رپوول به سه‌ركه‌وتنێكی گه‌وره شه‌شه‌مین یاری له‌سه‌ریه‌كی ئه‌م وه‌رزه‌ی له پرێمه‌رلیگ برده‌وه و پێشه‌نگی خوله‌كه‌ی له چێڵسی وه‌رگرته‌وه، محه‌مه‌د سه‌ڵاحیش وه‌ك هه‌میشه سه‌لماندی پادشای یاریگه‌ی ئانفیڵدییه.\nله گه‌ڕی شه‌شه‌می پرێمه‌رلیگ، یانه‌ی لیڤه‌رپوول له نێو یاریگه‌ی ئانفیڵد میوانداریی ساوسهامپتنی كرد، له خوله‌كی 10ـی گێمی یه‌كه‌م ویسلی هۆدیت گۆڵێكی به‌هه‌ڵه له‌خۆیان له به‌رژه‌وه‌ندی لیڤه‌رپوول تۆمار كرد.\nدواتر له خوله‌كی 21 جۆیل ماتیب گۆڵی دووه‌می بۆ لیڤه‌رپوول زیاد كرد، پێش ئه‌وه‌ی فیكه‌ی كۆتایی گێمی یه‌كه‌م لێ بدرێت، شێردان شاكیری لێدانێكی به‌هێزی له ستوونی تیپی به‌رامبه‌ردا و سه‌ڵاح كاره‌كه‌ی ته‌واو كرد و گۆڵی سێیه‌می بۆ ریدز تۆمار كرد.\nبه درێژایی گێمی دووه‌میش هیچ گۆڕانكارییه‌ك له یارییه‌كه رووینه‌دا و یارییه‌كه به 3 گۆڵی خاوێن له به‌رژه‌وه‌ندی لیڤه‌رپوول كۆتایی هات.\nگرینگترین ئامار و رووداوه‌كانی یارییه‌كه:\nـ سێكوچكه تۆقێنه‌ره‌كه‌ی لیڤه‌رپوول (سه‌یدۆ مانی، محه‌مه‌د سه‌ڵاح و رۆبێرتۆ فێرمینیۆ) ژماره‌ی گۆڵه‌كانیان به‌یه‌كه‌وه له پرێمه‌رلیگ گه‌یانده 100 گۆڵ (فێرمینیۆ 38 گۆڵ، سه‌ڵاح 35 گۆڵ، مانی 27 گۆڵ).\nـ محه‌مه‌د سه‌ڵاح له سه‌رجه‌م پاڵه‌وانێتییه‌كان 31 یاری له یاریگه‌ی ئانفیلد كردووه و 3 گۆڵی تۆمار كردووه، ئه‌مه‌ش به درێژایی مێژوو یه‌كه‌م یاریزانه ئه‌م كاره‌ی پێبكرێت.\n05 ئەمساڵ كاتەكانی پێدانی كارەبا بە ھاووڵاتیان زیاتر دەبێت


هادی عامری، سەرۆكی هاوپەیمانی فەتح، ئەمڕۆ پێنجشەممە، لە كۆبونەوەیدا لەگەڵ وەفدی باڵای یەكێتی لە بەغدا، جەختی كردۆتەوە كە پێویستە چارەسەرێك بۆ ناكۆكییەكانی نێوان هەردو لایەنی هاوكێشەكە لە هەرێمی كوردستان بدۆزرێتەوە، وتوشیەتی، بەردەوامی ناكۆكییەكان و ئاڵۆزكردنیان، رەنگدانەوەی لەسەر تەواوی عێراق دەبێت.\nئاوێنە: بەپێی راگەیەندراوێكی نوسینگەكەی، ئەمڕۆ پێنجشەممە، هادی عامری پێشوازی كردوە لە وەفدی باڵای یەكێتی بەسەرۆكایەتی بافڵ تاڵەبانی، هاوسەرۆكی یەكێتی.\nبەگوێرەی راگەیەندراوەكە، لە كۆبونەوەكەدا گفتوگۆ كراوە لەبارەی رێگەكانی چارەسەركردنی ئەو بنبەستە سیاسییەی هاتۆتە ئاراوەو تەئكید لەسەر بەردەوامی دیالۆگ و لێكتێگەیشتنەكان كراوەتەوە بۆ گەیشتن بە ئەنجامی واقیعی و قبوڵكراو پاڵپشت بەو چوارچێوە دەستوری و نەریتە سیاسیانەی كە پڕۆسەی سیاسییان لەسەر بونیادنراوە.\nهەر بەگوێرەی راگەیەندراوەكە، عامری جەختی لە پێویستی دۆزینەوەی چارەسەرێكی بۆ ناكۆكییەكانی نێوان هەردو لایەنی هاوكێشەكە لە هەرێمی كوردستان كردۆتەوەو وتوشیەتی، بەردەوامی ناكۆكییەكان و ئاڵۆزكردنیان رەنگدانەوەی لەسەر تەواوی عێراق دەبێت.\nهەروەها بەپێی بەیاننامەكە، لای خۆیەوە وەفدی یەكێتی جەختی كردۆتەوە لەسەر پێویستی یەكخستنی دیدە سیاسییەكان و بەردەوامیی گفتوگۆكان بۆ گەیشتن بە لێكتێگەیشتن.


بێده‌رمانى بۆ ده‌رده‌كانى هه‌رێم زیاد ده‌بێت |\nHome سەرەکی بێده‌رمانى بۆ ده‌رده‌كانى هه‌رێم زیاد ده‌بێت\non: كانونی دووه‌م 11, 2017 In: سەرەکی, کۆمەڵایەتیNo Comments\nبه‌غدا ده‌رمانی كه‌م ڕه‌وانه ده‌كات و ته‌ندرووستیی هه‌رێمیش قه‌رزاره‌و كۆمپانیاكانیش ده‌رمان ناده‌نه وه‌زاره‌ت\nقه‌یرانێكى تر ڕوو له هه‌رێمى كوردستان ده‌كات، كه‌میى ده‌رمان و نه‌ناردنى بڕى پێویست له لایه‌ن حكوومه‌تى ناوه‌ندییه‌وه پێكه‌وه ترسى خستووه‌ته دڵى به‌رپرسانى وه‌زاره‌تى ته‌ندرووستی و نه‌خۆشه‌كانه‌وه، به هۆى نه‌بوونى پاره‌ى كاشیش به‌شێك له كۆمپانیاكان ئاماده نین چیتر ده‌رمان بده‌ن به وه‌زاره‌ت.\nله ئێستادا له به‌شێك له نه‌خۆشخانه حكوومییه‌كاندا ده‌رمانى پێویست نییه‌و هاووڵاتییان ناچارن له ده‌رمانخانه‌كانى ده‌ره‌وه‌دا ده‌رمان بۆ نه‌خۆشییه‌كانیان بكڕن.\nگرفتێكى ترى كه‌میى ده‌رمان زیاتر به‌رۆكى هه‌رێم ده‌گرێت، ئه‌وه‌ش به هۆى ئه‌وه‌ى له بودجه‌ى حاكیمه‌ى عێراقدا، هه‌رێمى كوردستان بڕى 15%ی پێداویستییه پزیشكییه‌كان و ده‌رمانى بۆ دیارى كراوه كه له‌سه‌ر بنه‌ماى پارێزگاكانى هه‌رێم ڕه‌وانه ده‌كرێت، به‌ڵام ئه‌مساڵ له بودجه‌ى 2017ی عێراقدا بودجه‌ى وه‌زاره‌تى ته‌ندرووستیى عێراق، به ڕێژه‌ى 50% كه‌م كراوه‌ته‌وه، له‌وه‌دا هه‌رێم زیانى زۆرى به‌ر ده‌كه‌وێت.\nمه‌ریه‌م سه‌مه‌د، جێگرى لیژنه‌ى ته‌ندرووستى له په‌رله‌مانى كوردستان، به״ئاژانس״ى ڕاگه‌یاند ئاگادارن ده‌رمان و پێداویستییه پزیشكییه‌كان له نه‌خۆشخانه حكوومییه‌كان كه‌م بووەته‌وه‌و هاووڵاتییان كاتێك ده‌چنه نه‌خۆشخانه‌كان، به ناچارى ده‌رمان له ده‌ره‌وه ده‌كڕن ئه‌مه‌ش بارگرانییه‌كى گه‌وره‌یه.\nمه‌ریه‌م سه‌مه‌د، ئاماژه‌ى به‌وه‌ش كرد پشكى هه‌رێم له لایه‌ن عێراقه‌وه ده‌بوو 15%ى هه‌موو عێراق بێت، به‌ڵام زۆر كه‌متره‌و ناگاته 8%، وه‌زاره‌تى ته‌ندرووستیى حكوومه‌تى هه‌رێم به‌شى زۆرى پێداویستییه پزیشكییه‌كان و ده‌رمان له كۆمپانیاكانى ده‌رمان ده‌كڕێت، به‌شێك له‌و كۆمپانیایانه كشاونه‌ته‌وه و ده‌رمان بۆ وه‌زاره‌تى ته‌ندرووستى ناهێنن.\nوتیشی: ״قه‌یرانى داراییه‌و كۆمپانیاكانیش پاره‌یان ده‌وێت، به‌ڵام به به‌راورد به وه‌زاره‌ته‌كانى تر وه‌زاره‌تى ته‌ندرووستى له‌م قه‌یرانى داراییه‌دا به هۆى ده‌رمانه‌وه توانیویه‌تى به‌رگه بگرێت و ئیداره‌ى خۆى بدات״.\nجێگرى لیژنه‌ى ته‌ندرووستى له په‌رله‌مانى كوردستان، به پێویستى زانى حكوومه‌تى هه‌رێم چۆن قه‌رزى كۆمپانیا نه‌وتییه‌كان ده‌داته‌وه مانگانه له پاره‌و داهاتى نه‌وت به هه‌مان شێوه ڕێژه‌یه‌ك له‌و داهاته ته‌رخان بكرێت بۆ قه‌رزى كۆمپانیاكانى ده‌رمان بۆ ئه‌وه‌ى كێشه‌ى كه‌میى ده‌رمان چاره‌سه‌ر بكرێت له نه‌خۆشخانه گشتییه‌كاندا.\nكۆتایى مانگى ڕابردوو، وه‌زیرى ته‌ندرووستیى عێراق سه‌ردانى هه‌رێمى كوردستانى كرد، ڕێكه‌وت ڕه‌شید وه‌زیرى ته‌ندرووستیى هه‌رێم وتى: ״ڕاشكاوانه به وه‌زیری ته‌ندرووستیی عێراقم وتووه چیتر ناتوانین ڕۆژانه پێشوازیی له هه‌زار بریندار و نه‌خۆش بكه‌ین له پارێزگای موسڵه‌وه و پێویستمان به ده‌رمان و پێداویستی پزیشكی و به یارمه‌تیی داراییه بۆ پزیشكان و كارمه‌ندانیان״.\nخالس قادر وته‌بێژى وه‌زاره‌تى ته‌ندرووستیى حكوومه‌تى هه‌رێم، به״ئاژانس״ى ڕاگه‌یاند مانگانه له به‌غداوه ده‌رمان ڕه‌وانه‌ى هه‌رێمى كوردستان ده‌كرێت به‌ڵام پێداویستییه‌كانى هه‌رێم به‌وه پڕ ناكرێته‌وه، 45%ی پێداویستییه‌كان له به‌غداوه دێت و ئه‌وه‌ى تر خۆیان له ڕێگه‌ى كۆمپانیاكانى ده‌رمانه‌وه ده‌یكڕن.\nناوبراو باسى له‌وه‌ش كرد، له‌گه‌ڵ ئه‌وه‌ى ئاواره‌یه‌كى زۆر له هه‌رێمى كوردستان هه‌یه‌و پێداویستیى پزیشكى و ده‌رمانیان ده‌وێت، هه‌ر له‌و بڕه‌ى به‌غدا ده‌ینێرێت بۆ هه‌رێم به‌شى ئاواره‌كانیش ده‌درێت.\nوته‌بێژى وه‌زاره‌تى ته‌ندرووستیى حكوومه‌تى هه‌رێم، ئاشكرای كرد وه‌زاره‌ته‌كه بڕى 100 ملیار دینارى كۆمپانیاكانى ده‌رمان قه‌رزاره و به‌و هۆیه‌وه پاره‌ى ئاماده‌یان نییه بیده‌نه كۆمپانیاكانى ده‌رمان، به‌شێك له‌و كۆمپانیایانه كشاونه‌ته‌وه‌و ئاماده نین ده‌رمانیان بۆ بهێنن.\nخاڵس قادر، وتیشى: ״هه‌موو هه‌وڵێكى وه‌زاره‌ت بۆ ئه‌وه‌یه كه به‌غدا ده‌رمانى زیاتر ڕه‌وانه‌ى هه‌رێمى كوردستان بكات و په‌یوه‌ندیى باشیش له نێوان وه‌زاره‌تى ته‌ندرووستیى عێراق و هه‌رێمى كوردستاندا هه‌یه، ده‌رمانى نه‌خۆشییه درێژخایه‌نه‌كان له هه‌موو نه‌خۆشخانه‌كاندا هه‌یه به‌ڵام زۆر نییه״.\nبه پێی ئامارێكی وه‌زاره‌تی ته‌ندرووستی له سه‌ره‌تاى سه‌رهه‌ڵدانی قه‌یرانی داراییه‌وه تا مانگى 9ى ساڵى ڕابردوو، زیاتر له دوو هه‌زار و 500 پزیشك و فه‌رمانبه‌ری ته‌ندرووستی مۆڵه‌تی بێمووچه‌یان وه‌رگرتووه، له‌و ژماره‌یه‌ش 895یان پزیشكن.\nهه‌ردوو به‌ڕێوه‌به‌ری ته‌ندرووستی سلێمانی‌و هه‌ولێر باس له كه‌مبوونه‌وه‌ی ده‌رمان ده‌كه‌ن له نه‌خۆشخانه حكوومییه‌كاندا.\nمیران محه‌مه‌د، به‌ڕێوه‌به‌ری گشتیی ته‌ندرووستیی سلێمانی، ڕایگه‌یاند:״كێشه‌ی كه‌می ده‌رمان ناو به‌ناو له پارێزگای سلێمانیدا هه‌یه‌و به‌رده‌وامیش ئه‌و كێشه‌یه له هه‌رێمی كوردستان هه‌بووه״.\nمیران محه‌مه‌د به ئاژانسی وت: ״كۆمپانیاكانی ده‌رمان وه‌ك ساڵانی پێشوو ده‌رمانمان پێ نافرۆشن به‌هۆی قه‌یرانی داراییه‌وه، قه‌رزاری كۆمپانیاكانی ده‌رمانین و ئه‌و پرسه‌شمان له‌گه‌ڵ وه‌زاره‌تی ته‌ندرووستیدا باسكردووه بۆ چاره‌سه‌ركردنی״.\nهاوكات، سامان به‌رزنجی، به‌ڕێوه‌به‌ری گشتیی ته‌ندرووستیی پارێزگای هه‌ولێر، به ئاژانسی ڕاگه‌یاند له ماوه‌ی نزیكه‌ی 90 ڕۆژی ڕابردوودا به‌هۆی بریندارانی شه‌ڕی موسڵ و ئاواره‌كانه‌وه به‌شی یه‌ك ساڵ ده‌رمانیان سه‌رف كردووه.\nوتی״كێشه‌ی كه‌می هه‌موو جۆره‌كانی ده‌رمانمان هه‌یه، به‌هۆی ئه‌و فشاره‌ی له سه‌ر نه‌خۆشخانه حكوومییه‌كان هه‌یه״.\nله بودجه‌ى 2016ى عێراقدا، بڕى دوو ملیار دۆلار ته‌رخان كرابوو بۆ وه‌زاره‌تى ته‌ندرووستى، به‌ڵام له‌مساڵدا كه‌م كراوه‌ته‌وه بۆ یه‌ك ملیار دۆلار، ئه‌مه‌ش به ماناى ئه‌وه‌ى 50%ی ده‌رمان كه‌م ده‌كرێته‌وه بۆ هه‌موو پارێزگاكانى عێراق به هه‌رێمى كوردستانیشه‌وه.\nبه‌ختیار شاوه‌یس، ئه‌ندامى لیژنه‌ى ته‌ندرووستى له په‌رله‌مانى عێراق، به״ئاژانس״ى ڕاگه‌یاند ڕاسته ده‌رمانى پێویست بۆ هه‌رێمى كوردستان نایه‌ت، به‌ڵام ئه‌وه ته‌نها په‌یوه‌ندیى به هه‌رێمى كوردستانه‌وه نییه و سه‌رجه‌م پارێزگاكانى عێراقى گرتووەته‌وه.\nبه‌ختیار شاوه‌یس وتیشى: ״پشكى ده‌رمانى ئاواره‌كان كه به هۆى شه‌ڕى داعشه‌وه ڕوویان له هه‌رێمى كوردستان كردووه به‌شێكى له لایه‌ن ڕێكخراوى ته‌ندرووستى (WHO) دابین ده‌كرێت، به‌شێكیشى له لایه‌ن حكوومه‌تى هه‌رێمه‌وه״.


پەرلەمانەكان كە بەرهەمی هەڵبژاردنە ناهاوسەنگەكانن, لۆبی فشار بوونی هەیە, بۆ داكۆكی لە بەرژەوەندییە ئابورییەكان, پاراستنی بەرژەوەندی ئەوانەی بەخششە زۆرو زەبەنەكانیان پێشكەش كردووە بە ئاشكرا یان لە تاریكیدا, ئەمەش وای كردووە شەفافیەت لە داهاتی پەرلەمانتاراندا نەبێت, زۆر لە پەرلەمانتاران بە وشە ئاگراویەكانیان شەڕی كۆمپانیاكان بە وەكالەت لەناو هۆڵی پەرلەمان و بەناوی نوێنەرایەتی گەلەوە بكەن, بەرگی گەل بە شەڕی كۆمپانیاكانەوە بنێن, لە هەندێك وڵات پەرلەمانتار بە ئاشكرا ئەم بەرگە لەبەر دەكات, لە سویسرا بە پێی یاسا, پەرلەمانتار بۆی هەیە لە پاڵ كاری سیاسی كارێكی دیكەش بكات, بەمەش دەبێتە بەشێك لە بەرژەوەندی ئابووری و نوێنەرایەتی كۆمپانیاكان یان لە ئەنجومەنی كارگێڕی یاخود بەڵێندەری كار دەكات راستەوخۆ, پارێزەری بۆ ئەو بڕیارانە دەكات لە خزمەتی كۆمپانیاكاندایە, لە وڵاتانی دی لە رێگای ناڕاستەوخۆوە كارەكان دەكات, كەم نین ئەو پەرلەمانتار و سەرۆك وەزیران و سەرۆك كۆمار و راوێژكارو وەزیرو پلە باڵایانەی دوای خانەنشینیان لە كۆمپانیاكان پۆستی گەورەو گران بەها وەردەگرن.\nسویسرا یەكێكە لەو وڵاتانەی شەفافیەتی لە پارە دان بە پارتی سیاسی و هەڵمەتی هەڵبژاردنی تێددا نییە, بۆیە كەوتۆتە بەر رەخنەی نێو دەوڵەتی, هێزەكانی ناو پەرلەمان بە تایبەتیش راستگەراكان چاكسازی لەم بارەیەوە رەت دە كەنەوە, پەرلەمانتاری وەك پیشەی سەربازی وایە لە سویسرا, لە بەرامبەریدا موچەی نییە, بۆیە سەرپشك كراون لە دۆزینەوەی كاری ئاشكرا, زۆربەی زۆری كارەكانیشیان بەتایبەت پارتە راستگەراكان شوێن گرتنە لە بڕیاردان لە كۆمپانیاكان, بەمەش پیشەكەیان لە نوێنەرایەتی گەلەوە راستەوخۆ بێ رتوش بۆتە نوێنەرایەتی كۆمپانیاكان.\nپرۆسەی هەڵبژاردن لە زۆر وڵات لە نێوان دوو توێژی یەك چینی كۆمەڵایەتی دەساودەست دەكات, ئەو چینەی پارەی هەیە, پارە هەموو پرۆسەی هەڵبژاردن دەكاتە ژێر ركێف و باڵی خۆیەوە .\nدەوڵەمەندەكان پارەیان زۆرە بەهۆی بەخششەكانیانەوە ویستی خۆیان بەسەر كاندیدەكان دەسەپێنن, یان ئەوەتا راستەوخۆ دێنە مەیدان وەك ترامپ, زانای سیاسەت مارتن جیلنز لە زانكۆی برینستۆن و بنیامین بیجج لە زانكۆی نۆرس وینسترن پێیان وایە دیموكراسەتی ئەمەریكی لە پێناو 1%ی هەرە دەوڵەمەندەكانی كۆمەڵگا كاردەكات, لەبەر ئەوەی سەرمایەداری ئەمەریكی ئەوە دەكات, سەرمایەداری ئەمەریكی لە پێناو 1%ی كۆمەڵگا كار دەكات, لەبەر ئەوەی دیموكراتی ئەمەریكی ئەوەی پەسەندە “عدم المساواە فی أمیركا-تاریخ النشر: الجمعە 16 دیسمبر 2016 -مات أوبراین: محرر الشۆون الاقتصادیە فی مدونە «وونكبلوج» “.\nهەڵبژاردنەكانی ئەمەریكای ساڵی 2012 بڕی 6 ملیار دۆلاری تێچوو, 13% زیاتر لە هەڵبژاردنەكانی ساڵی 2008 ی ئەمەریكا, تەنها هەڵبژاردنی سەرۆكایەتی كۆمار بڕی 2,6 ملیار تێچوی بووە, كە ساڵی 2008 بڕی 2,8 ملیار تێچووی بوو, هەڵبژاردنی هیندستان لە دوای ئەمەریكا دووەم تێچووی هەیە لە جیهاندا, بەهۆی شەڕی كارتلەكان بۆ بەدەستهێنانی كورسی, تێچوی نزیك 5 ملیار دۆلار بوو, 3 جار زیاتر لە هەڵبژاردنی ساڵی 2009 ی هەمان وڵات, كەچی دوا هەڵبژاردنی ئەمەریكا لە ساڵی 2016 , 7 ملیاردۆلاری تێچوو كە تیایدا ترەمپ بوو بە سەرۆك كۆمار.\nئەم پارەیەش لای كرێكارێك یان گیرفان بەتاڵێك دەست ناكەوێت كە كاتژمێرێك بە 7,50 دۆلار كار دەكات, یان لە هیندستان بە چەند سەنتێك رۆژانە زیاتر لە 10 كاتژمێر لەسەر كارە, بۆ گەڕان بە دوای ئەو ژمارەیە دەبێت بە دوای ناوەكانیان لە لیستی فۆربێسدا بگەڕێین, بۆ ئەوەی ئەوان لەسەر كاندیدەكانی خۆیان رێك بكەون تا بۆ 4 ساڵ بەرژەوەندیەكانیان لە هۆڵی پەرلەمان و لە ژێر چەتری شەرعیەتی گەل بپارێزێت, بە بەرز بوونەوەی تێووەكانی هەڵبژاردن زیاتر پرۆسەكە دەبێتە دیلی سەرمایەداران, لەم نێوەشدا رۆڵی ئەوانە زیاترە بێت وەبەرهێنیان لە كەرتی راگەیاندن كردووە.\nسەرۆكی ئەمەریكا تیۆدۆر رۆزفڵد لە ساڵی 1907 داوای كرد بودجە بۆ هەڵبژاردن لە لایەن حكومەتەوە دیاری بكرێت بۆ هەڵبژاردنەكان تا لەم پارە زۆر كۆكردنەوەیە ببینەوە, هاوكات رۆزفۆڵت داوای كرد بەخششی كۆمپانیاكان قەدەغە بكرێت”الانتخابات وترشید التمویل-تاریخ النشر: الپلاپا‌و 31 مارس 2015″.\nئەمەریكا نەك دوای 111 ساڵ ویستی رۆزفێڵدی جێبەجێ نەكرد, بگرە دادگای باڵای ئەمەریكی ساڵی 2010 بڕیاری هاووڵاتیان یەكگرتوون لانی زۆری بەخششی هەڵگرت و بێسنوری كرد لە بەردەم ملیاردێرەكان بۆ ئەوەی ئازادانە دەستبخەنە ناو هەڵبژاردنەكان, ئەمەش لە خزمەت دوبراكەی كۆكش بوو” david-h-koch , charles-d-koch “, 400 ملیۆن دۆلاریان بەخشش دا بۆ ئەوەی ئۆباما دەرنەچێتەوە لە ساڵی 2012, برایانی كۆكش بڕیاریان داوە بۆ هەڵبژاردنی داهاتوو 1 ملیار دۆلار خەرج بكەن .\nبرایانی كوك كە خاوەند 100 ملیار سەرمایەن, كە ئێستا دابەزیوە بەهۆی دابەزینی پشكی كۆمپانیاكانیانەوە, دەیان ساڵە كار بۆ ئەوە دەكەن دەست بەسەر سستەمی سیاسی ئەمەریكادا بگرن بە هاوكاری خاوەند كۆمپانیا راستگەراكان “الدیمقراگیە المعگلە فی أمیركا- Jeffrey D. Sachs “.\nتەنانەت هەڵوەشاندنەوەی ئۆباما كیر لەسەر خواستی برایانی كوك و بەخششەكەرەكانی كۆمارییەكانە “الصمود أمام انهیار أمریكا السیاسی- Jeffrey D. Sachs”.\nترامپ كاتی خۆی بەخششی جیمی كارتەر و ریگانی هاوكات دەكرد, لای ئەو كێ بیباتەوە تا لە گەڵی رێكبكەوێت, 6 جار بەخششی هەڵمەتی هیلاری كانتۆنی كردووە لە رابردوودا, كەچی بووە ركابەری ,ئێستا پێش 1200 رۆژ بۆ هەڵبژاردنی سەرۆكایەتی خولی داهاتوو, ترامپ دەستیكرد بە پیتاك كۆكردنەوە, راچێتەی نان خوادنی ئێوارە لە میوانخانەی ترامپ گەیشتە 35 هەزار دۆلار, ئەوشی 100هەزار دۆلار پیتاك بدات دەبێتە بەخشەری شایستە.\nئایا كۆمپانیاكان كۆمەڵەی خێرخوازین تا بەخشش بكەن و قازانج نەكەن و بەری بەخششەكانیان نەدورنەوە, كاریگەری كۆمپانیا و دەوڵەمەندەكان چییە لەسەر پرۆسەی سیاسی؟؟ , دوای ئەوەی وردە وردە خەرجی هەڵبژاردن دەچێتە سەر,تسۆنامی پارە كاندیدە گیرفان بەتاڵەكان رادەماڵێت و پەرلەمان دەبێتە جێگای كۆبونەوەی ملیاردێرەكان.\nزۆرجار دەبینین هەڵبژاردنەكان بە تایبەتی لە وڵاتانی دواكەوتوو دەبێتە ململانێی نێوان جەمسەرە ئابوریەكان و جەمسەرە جیهانیەكان, بۆ ئەوەی هەڵبژاردنەكان زیاتر دیموكراتی لە بەرژەوەندی هاووڵاتیان و زۆربە بێت, پێویستە دەستی وڵاتان و كۆمپانیاكان و دەوڵەمەندان لە رێگای یاساو بڕیارەوە كورت بكرێتەوە, ناڵێین كۆتایی پێ بهێنرێت چونكە لە چوارچێوەی سستەمی سیاسی ئابووری سەرمایەداریدا ئەمە محاڵە.\nتا ژینگەی هەڵبژاردن دادپەروەر و ئازاد بێت, شەرعیەتی نوێنەرایەتی لە بان تر دەبێت,پارەدانی دادپەروەرانەی هەڵبژاردن و ئاشكراكاری پێوەرە بۆ بوونی دادپەروەری زیاتر لە پرۆسەی هەڵبژاردنەكە, بۆ ئەم مەبەستە كۆمەڵێك رێكار پێویستە بگرترێتە بەر, لە خوارەوە بە كورتی ئاماژەیان پێ دەدەم:-دیاریكردنی لانی زۆری خەرجی لە پرۆسەی هەڵبژاردن هەنگاوێكە بۆ بەرتەسكردنەوەی جیاوازییەكان, چونكە مەرج نییە هەموو لایەنەكان توانای خەرجكردنی لانی زۆرەكەیان هەبێت كە دیاریكراوە.\nلە زۆر وڵات بڕی پارەی دیاریكراو بۆ پرۆسەی هەڵبژاردن و سەرچاوەكانیشی بە یاسا رێكخراوەو لە لایەن دەزگا دیاریكراوەوە كۆنترۆڵ دەكرێت, لێرەدا چەند نموونەیەك دەهێنمەوە: لە بەنگەلادیش حكومەت بەخششی حیزبەكان ناكات, بەڵام حیزبی سیاسی مافی ئەوەی هەیە كۆمپانیای هەبێت و كاندید بۆی هەیە لانی زۆر 500 هەزار تاك خەرج بكات, كە هەر 77,5تاك دۆلارێكە.\nلە خولی پێشوی هەڵبژاردندا, حكومەتی میسری لانی زۆری خەرجیەكانی بانگەشەی هەڵبژاردنی كاندیدانی سەرۆك كۆماری لە خولی یەكەمی هەڵبژاردندا لە 10 ملیۆن جونەیەوە زیاد كرد بۆ 20 ملیۆن جونەیە, لە خولی دووەمی هەڵبژاردنەكانیش لە 2 ملیۆن جونەیەوە زیاد كرا بۆ 5 ملیۆن جونەیە كە هەر 17,67 جونەیە دۆلارێكە, ئەم بڕیارەش لە بەرژەوەندی دەوڵەمەندان دەركرا, وەلێ سنوورەكەی دیاریكراوە, لە جەزائیرش 600 هەزار دۆلار لانی زۆری خەرجی كاندیدی سەرەك كۆمارە, بە خولی دووەمەوە 800 هەزار دۆلارە,كە جەزائیر 13 جار دانیشتوانی زیاترە لە هەرێمی كوردستان و خاكەكەشی زیاترە 50 جار هێندەی روپێوی كوردستانە بۆ ئەمسەرو ئەوسەر كردنی كاندیدان بۆ كۆكردنەوەی دەنگ و هەڵمەتی هەڵبژاردن.\nلە كۆماری ئیكوادۆریش بۆ هەڵبژاردنی 5651 سەرۆكی شارەوانی و ئەندامی ئەنجومەنی شارەوانی و پارێزگار و … تەنها 19 ملیۆن دۆلار لە لایەن حكومەتەوە تەرخانكرا, لەو بڕە پارەیە زیاتر نابێت پارەی دیكە هەرچیەك سەرچاوەكەی بێت, بچێتە ناو پرۆسەی هەڵبژاردنەوە.\nلە وڵاتی بۆتسوانای ئەفریقیا كاندید بۆی هەیە تا سنوری 7000 دۆلار خەرج بكات, لە وڵاتی بەنینیش هەر لە كیشوەری هەژاران كاندیدی پەرلەمان بۆی هەیە تا 3 ملیۆن فرەنكی ئەفریقی و كاندیدی سەرۆك كۆماری تا 150 ملیۆن فرەنكی ئەفریقی دوا سنوری خەرجكردنیەتی لە هەڵمەتی هەڵبژاردن, كە هەر یەك فرەنك 2,450 دیناری عێراقییە.\nلە فەرەنسا كاندیدەكانی سەرۆكایەتی كۆمار لە خولی یەكەم بۆیان هەیە تا 13,7 ملیۆن ئیرۆ خەرج بكەن, لە خولی دووەم 18,3 ملیۆن ئیرۆ , هەر كاندیدێك 5%ی دەنگەكانی هێنایەوە ئەوا نیوەی خەرجیەكانی بۆ دەگەڕێننەوە.\nلە نیوزلەندا رێگا دراوە هەر پارتێكی سیاسی تا 1,115,000 دۆلار بۆ هەڵمەتی هەڵبژاردنی ساڵی 2017 خەرج بكات, كاندیدەكانیش دەتوانن 26,200 دۆلار خەرج بكەن, لە ئیتاڵیاش هیچ كاندیدێك بۆی نییە لە 52000 ئیرۆ زیاتر خەرج بكات.\nدیاریكردنی لانی زۆری بەخشش لاینێكی دیكەیە بۆ كورتكردنەوەی دەستی سەرمایەداران لە هەڵبژاردندا, رێگا دەگرێت لەوەی كاندید و پارتەكان خۆیان بە سەرمایەداران بفرۆشن و وەك پشكەكان لە ۆڵ ستریت مامەڵەیان پێوە بكرێت, بۆ ئەم مەبەستە چەندین رێگا گرتراوەتە بەر یەكیان دیاریكردنی لانی زۆری بەخششەكانە, لێرەدا چەند نموونەیەك دەخەمە روو: لە 39ولایەتی ئەمەریكا ئاستێك دیاریكراوە بۆ پیتاكی تاك, لە فەرەنسا هاووڵاتیان دەتوانن تا 5474 ئیرۆ بەخشش بدەن بە كاندیدەكان, هەر بڕە كۆمەكێك لە 152,5 ئیرۆ زیاتر بێت دەبێت لە رێگای چەكی بانكەوە وەربگرترێت, هەموو پارەیەكی هاتو و دەرچوو دەبێت لە رێگای ژمارە بانكییەوە بێت,لە كەنەدا بەخشش نابێت لە 1575 دۆلار زیاتر بێت, لە ئیتاڵیا هەر بەخششێك لە 50000 ئیرۆ ز یاتر بێت دەبێت ئاشكرا بكرێت, لە كوەیت پێویستە كاندید هەژماری بانكی بەناوی ژمارەی هەڵمەتی هەڵبژاردن بكاتەوە, هیچ بەخششێك زیاتر لە 2000 دینار بێ شیك وەرنەگرترێت.\nلایەنێكی دیكە كۆمەكی كۆمپانیاكە بە پارت و هەڵمەتەكانی هەڵبژاردنەكەی,لە زۆر وڵات كۆمپانیاكان بۆیان نییە پیتاك بدەن بە پارتەكان یان هەڵمەتی هەڵبژاردن, یان هەندێك پارتی سیاسی خۆیان وەرگرتنی پیتاكی كۆمپانیاكانیان لە خۆیان حەرام كردووە وەك پارتی كۆمۆنیستی ژاپۆنی و پارتی ماركسی شیوعی هیندی, لە كەنەدا یاساغە دەزگاو یەكێتی بازرگانیەكان بەخشش بە هەڵمەتی هەڵبژاردن بكەن, لە ئەمەریكا 22 هەرێم یاساغی كردووە كۆمپانیاكان بەشداری لە بەخشش بكەن, پارتی ئەحرار لە ئوسترالیا 3,3 ملیۆن دۆلار سزا درا بەهۆی ئەو بەخششەی بۆ هەڵبژاردنی ساڵی 2011 وەریان گرت لە نیو ساوس وێڵزی ئوسترالیا, كە دەزگای فری ئێنتربرئایزیان بەكار هێنا بۆ شاردنەوەی كۆمەكی كۆمپانیای زەبلاحی خانوبەرە كە یاساغە بەخششی هەڵمەتی هەڵبژاردن بكات, لە فەرەنسا هەموو كۆمەكێكی كۆمپانیان قەدەغەیە, حیزبی شیوعی هیندی داوای تەمویلی هەڵبژاردنی پاكژ دەكات, پێی وایە ململانێی هەڵبژاردن خەریكە ببێتە پرۆژەیەكی بازرگانی, كە تەنها دەوڵەمەندەكان دەتوانن بەشداری تێدا بكەن, پێویستە بەخششی كۆمپانیاكان قەدەغە بكرێت, چونكە دوای چۆنیان بوێت ئاوا ئاراستەی سستەمی سیاسی دەكەن.\nلە زۆر وڵات پارتە چەپەكان بەخشش لە كۆمپانیاكان وەرناگرن. هەموو ئەمانەش بۆ رێگا گرتنە لەوەی سستەمی سیاسی لە وڵاتان وەك ئەلبانیای لێبێت , كە بۆتە دیلی قاچاخچییەكانی مادە هۆشبەرەكان, چونكە لەو وڵاتە دەوڵەتی مادە هۆشبەرەكان پارەی هەڵمەتی هەڵبژاردنی ئەلبانیا دابین دەكات, دوای هەڵبژاردن كەس توخنی دەوڵەتی مادە هۆشبەرەكان ناكەوێت و درێژە بەكارەكانیان دەدەن, هەرچەندە لە بانگەشەكاندا ریشەكێشكردنیان دروشمی یەكەمی هەڵبژاردنەكانە بۆ سەرجەم پارت و لایەنەكان.\nبەخششی وڵاتانی بێگانە بۆ پارت و هەڵمەتەكانی هەڵبژاردن یەكێكە لە قەدەغە كراوەكانی زۆربەی وڵاتان, ئەگەر بۆ ئەوان مەترسی بێت ئەوا بۆ كوردستان لە لایەن وڵاتانی داگیركەری كوردستانەوە سەدان مەترسییە لە یەك كاتدا, ئەوان لە رێگای پیتاك و هاوكارییەوە دەیانەوێت نوێنەران و لایەنگرانی خۆیان بەهێز بكەن, سەیر كەن یاسای ئەمەریكی یاساغی كردووە كاندیدانی پلە گشتییەكان كۆمەك لە لایەن و كەسی بیانی وەربگرن, بێگانەكە تەنانەت دانیشتووی ئەمەریكاش بێت و مافی مانەوەیان هەبێت, ئەوانەی ناسنامەی ئەمەریكیان نییە ناتوانن بەخشش بكەن بۆ هەڵمەتی هەڵبژاردنی سەرتاسەری و هەرێمی, 9 دادوەری باڵای وڵات مافی بەخششی بۆ دو كرێكاری بێگانە كەمافی مانەوەی كاتیان هەبوو رەتكردەوە.\nساركۆزی بە تۆمەتی وەرگرتنی بەخشش بۆ هەڵبژاردن لە لیبیا لە هەڵبژاردنی ساڵی 2012 دۆڕاو ئەگەری هەیە 10 ساڵیش بچێتە زیندانەوە, لە كەنەدا بیانییەكان یاساغە بەخشش بكەن بە هەڵمەتی هەڵبژاردن و پارتە سیاسیەكان, یاسای تەمویلی پارتە سیاسییەكانی ئیسپانی كە لە ساڵی 2007 دەرچووە , قەدەغەی كردووە پارتی سیاسی پارەی زیاتر لە 100 هەزار ئیرۆ لە حكومەتی بێگانە وەربگرێت , سزاكەی 4 ساڵ زیندانی و 5 جار هێندەی پارە وەرگیراوەكەیە, سەرۆكی كۆڵۆمبیا تۆمەتباركرا هەڵمەتی هەڵبژاردنەكەی ملیۆنێك دۆلاری وەك بەرتیل لە گروپی ئۆدبرێشتی بەرازیلی وەرگرتبێت ,پارێزبەندی لەسەر سەرۆك كۆماری گواتیمالا هەڵگیرا بەهۆی ئەوەی تەمویلی هەڵبژاردنەكەی لە ساڵی 2015 نایاسایی بووە ,حكومەتی فەڵەستینی پارەدانی بێگانەی راستەوخۆ و ناڕاستەوخۆ یاساغ كردووە, هاوكات حكومەت هاوكاری هەڵمەتی هەڵبژاردن ناكات, تەنها هاووڵاتیانی فەڵەستینی ناوخۆ یان دەرەوە دەتوانن بەخشش بدەن, وەلێ سنوری خەرجییەكان دیارینەكراوە,لە كوەیت هەموو بەخششێكی بێگانە یاساغە راستەوخۆ یان ناڕاستەوخۆ بێت .\nلە كاتێكدا بەشی زۆری خەرجییەكانی هەڵبژاردن بۆ ریكلام و راگەیاندن دەڕوات لەم سەردەمە, تەنانەت رۆژ لە دوای رۆژی پشكی لە كۆی خەرجییەكانی حیزب و هەڵبژاردن دەچێتە سەر , كوردستان بۆتە مەزادخانەی راگەیاندن, كەس و پارتی وا سەدان كەناڵی راستەوخۆو سێبەری هەیە, لە پاڵ هەڵڕشتنی پارەی بێشومار بۆ ریكلام لە تۆڕە كۆمەڵایەتیەكان و تەرخانكردنی تیمی گەورەی هونەری, ئەمەش وا دەكات هەڵبژاردن راستەوخۆ ببێتە دیلی پارتە سیاسیەكان دەوڵەمەندەكان و ئەو دەوڵەمەندانەی خاوەند كەناڵی راگەیاندنن, پارتی سۆسیال دیموكراتی سوئیدی لە كۆی 100 ملیۆن كرۆنی تەرخانكراو بۆ هەڵبژاردنی ئایندە 70%ی بۆ ریكلام داناوە, پارتی ناوەند لە كۆی 70 ملیۆن 50%ی بۆ ریكلام داناوە, لە كاتێكدا راگەیاندن فراوانترە لە ریكلام و زۆر لایەنی دیكەش دەگرێتەوە, لە لوبنان بۆ یەك دەقە ریكلام 6000 دۆلار نرخەكەیەتی, 240 هەزار دۆلار نرخی بەشداری بەرنامەیەك بۆ كاندیدەكانی هەڵبژاردنی پەرلەمانە, بۆ رێگا گرتن لەم دیاردە ترسناكە كۆماری باشوری ئەفریقا ئەم هەنگاوەی ناوە ” لە باشوری ئەفریقیا قەدەغەیە حیزبێك لە تی ڤی كات بكرێت بۆ ریكلامكردن, تەنها بەو بەشەی بۆی دیاریكراوە لە تەلەفزیۆنی فەرمی وڵات كە هەلی یەكسان دەدات بە هەمووان, پێویستە رازی بێت. ”\nدەبێت رێگا بگرترێت لەوەی راگەیاندن لە خزمەت كەمایەتی دەوڵەمەنددا بەكار بێت بەتایبەت لە پرۆسەی هەڵبژاردندا, بۆ ئەوەی كایەی سیاسی بە بەرژەوەندی خۆیان نەگۆڕن.\nكەمەیاتی فرە دەوڵەمەند راگەیاندن لە بەرژەوەندەی سیاسی خۆیان بەكار دەهێنن, بۆ مسۆگەركردنی سەرچاوەی داهات و تاڵانی سەروەت و سامان, دواتر بەو دەستكەوتە كەناڵەكان بەڕێوە دەبەن, سەرۆك وەزیرانی ئیتاڵیا برلسكۆنی لەوەدا كارامە بوو, هاوكات نوخبەی دەسەڵاتداری ئەوروپای رۆژهەڵاتیش هەمان كاریان كرد, دزی كەناڵی راگەیاندن بەرهەم دەهێنێت, دواتر كەناڵی راگەیاندنەكە لە خزمەت دەسەڵاتی سیاسی و بەردەوامیدان بە دزی بەكار دەهێنرێتەوە.\nراگەیاندن چەندە مەترسییە لە دەست دەسەڵاتی ستەمكارو گەندەڵدا بێت, بەهەمان ئەندازە مەترسیدارە لە دەست ملیاردێرەكاندا بێت, ئەوانیش بەرژەوەندی خۆیان دەپارێزن نەك خەڵك.\nراگەیاندن بۆتە بەشێك لە بازرگانی سەرمایەدارەكان, لەوكاتەی كەوتە دەست سەرمایەدارەكان, سیاسەت دەبێتە بەشێك لە بازرگانی, پەیوەندی بە خزمەتی خەڵكەوە نامێنێت.\nپارە كە گەندەڵكاری یەكەمی ژیانی سیاسییە ,یەكێكە لە هۆكارەكانی بردنەوە” دۆلارێك یەكسانە بە دەنگێك” لە پاڵ راگەیاندن كە ئەویش لە كوردستان حیزبی و بلۆتۆقراتییە سەرچاوەی داراییەكەی دیار نییە, سەرمایەداری هژمۆنیای بەسەر كۆمەڵگای كوردستاندا كردووە لە رێگای كۆنترۆڵكردنی سامانی سروشتی, هۆیەكانی بەرهەم هێنان و هۆیەكانی پەیوەندیكردن و دەزگاكانی راگەیاندن و هێزەكانی سەربازی.\nكۆنترۆڵكردنی راگەیاندن لە لایەن سەرمایەداران و پارتە سیاسییە سەرمایەدارە گەندەڵە ستەمكارەكان و پارەی كۆمپانیاكان و گەندەڵی و یاریكردن بە ئەنجامی هەڵبژاردن و یاسای ناڕەوای هەڵبژاردن وادەكەن سستەمەكە بە تەواوی بكەوێتە ژێر پرسیارەوەو بایكۆت و بەشداری نەكردن لە هەڵبژاردن و بێئومێدی بچێتە سەر.\nدەسەڵاتداران دوو جومگەی گرنگیان كۆنترۆڵكردووە, ئەویش دەستگای ئاسایش و راگەیاندنە , لە پاڵ هەندێك پوازی بچوك بۆ دەوڵەمەنەكان كە لە چوارچێوەی هەمان سستەمی ئابوری كایەی سیاسی خۆیان دەبەنە پێشەوە.\nدەزگا زەبلاحە راگەیاندنەكان بە ئاشكراو لە تاریكیدا كاردەكەن بۆ ناشرینكردنی بزاڤی پێشكەوتنخوازی و چەپ و پەراوێزخستنیان بۆ ئەوەی كایەی سیاسی لە چوارچێوەی سیاسەتی كۆنەپەرستانەی باوی ئێستادا بچێتە پێشەوە.\n-راگەیاندنی پارەی تەرخانكراو بۆ هەڵمەتی هەڵبژاردن لە لایەن پارتە سیاسییەكانەوەو سەرچاوەی پارەكەش دیاریبكرێت, لە بەشێك لە وڵاتان پارتە سیاسیەكان پێش هەڵبژاردن بودجەی پارتەكەی بۆ هەلبژاردن لە گەڵ سەرچاوەی داهاتەكان ئاشكرا دەكات, نموونە پارتی دیموكراتی كریستانی ئەڵمانی لە هەڵبژاردنی ساڵی 2017 ەدا بودجەی هەڵبژاردنی خۆی بە 20 ملیۆن ئیرۆ دیاریكرد پێش 8 مانگ لە هەڵبژاردنەكە بڵاوی كردەوە,حیزبی سۆسیال دیموكراتی ئەڵمانی بودجەكەی 24 ملیۆن ئیرۆ بوو , پارتی دیموكراتی ئازاد 5 ملیۆن ئیرۆ ….. .-\nبۆ رێگا گرتن لە هەموو ئەمانەی سەرەوە , پێویستە حكومەت خەرجییەكانی هەڵبژاردن دیاریبكات و هەلی یەكسان بۆ سەرجەم كاندیدەكان بۆ پێشبڕكێ دابین بكات, رێگا بگرێت لە دەوڵەمەند و كۆمپانیاو وڵاتان رۆڵ لە ئاراستەی هەڵبژاردنەكان ببینن: لە مەغریب حكومەت 300 ملیۆن درهەم بۆ هەڵبژاردنی پەرلەمان دیاری دەكات, لە ئوسترالیا ئەو پارتەی 4%ی دەنگەكان زیاتر بەدەست بهێنێت بە پێی یاسای هەڵبژاردنی كۆمنۆلس كە لە ساڵی 1914 دەرچووە پارە وەردەگرن , هەر دەنگێك 1,97 دۆلار , بۆ هەڵبژاردنی 2004 بڕی 42 ملیۆن دۆلار تەرخانكرا, لە زۆر وڵاتی دیكە حكومەت خەرجییەكانی هەڵمەتی هەڵبژاردن بەشی زۆری دیاریدەكات.\nپێویستە دوای هەڵبژاردنەكان چ پارتە سیاسییەكان و چ حكومەت لێكۆڵینەوە لە خەرجی و كۆمەكەكانی هەڵبژاردن بكەن,لە كوردستان ناوەندێك نییە بۆ چاودێریكردنی بڕی تێچو و خەرجی لیست و كاندیدەكان چۆنیەتی خەرجكردنەكان, بانگەشەی هەڵبژاردن بۆتە ناوەندێكی گەندەڵی ,لە وڵاتی ئێمە هەر هەڵبژاردن تەواو بوو, هەر كەس دەچێتەوە ماڵی خۆی و لێپرسینەوە لە گەڵ بەدەست هێنانی كورسی كۆتایی پێ دێت, ئەوەی گەیشت بە كورسی لێپرسینەوە لەسەر چۆنیەتی گەیشتن بە كورسییەكەی لە گەڵدا ناكرێت , هەموو كارێك لە ماوەی هەڵمەتی هەڵبژاردن فرییە, وەلێ لە وڵاتان تارمایی كارەكانی سەردەمی بانگەشە تا كۆتایی تەمەن لە گەڵ كاندیدەكاندایە, داواكاری گشتی فەرەنسا ساركۆزی سەرۆكی پێشووی فەرەنسای تۆمەتباركرد بەوەی ساختەكاری لە ژمێریاری خەرجییەكانی لە پرۆسەی هەڵبژاردنی سەرۆكایەتی كردوە كە خەرجییەكان گەیشتبووە 24 ملیۆن ئیرۆ كە زیاترە لە بڕی دیاریكراو, بۆ هەڵمەتی هەڵبژاردنی سەرۆكایەتی لە فەرەنسا.\nجێگیری سەرۆكی كۆمپانیای زەبلاحی سامسۆنگ ئەلكترنكس بەرتیلی دابووە بارك غیۆن بە 5 ساڵ زیندانی حوكم درا, ئەویش لە سەرۆكایەتی دورخرایەوەو دادگایی كرا,پارتی گەلی فنلەندی دامەزرێنەری پارتەكە بافۆ فایرننی لە ریزەكانی دەركرد, بەهۆی ئەوەی ژمێریاری خەرجییەكانی هەڵبژاردنی پێشكەش نەكردبوەوە بە پارتەكەی .\nچوار ساڵە بودجەی حیزبەكان نادرێت, باشە ئەم پارتانە پارەی هەڵمەتی هەڵبژاردن لە كوێ دێنن و بۆ ئاشكرای ناكەن؟, ئەو هەموو كەناڵە پڕ خەرجییە چۆن دەسوڕێن؟, كێیە لە پشت ئەم حیزبانەوە؟, مافیای رەشە یان سەرمایەداری سپی؟, وڵاتانی هەرێمییە یان جیهانی ؟, ئابونەوەی حیزبییە یان پرۆژەی ئابووری, قاچاخچێتی تلیاكە یان سەرفترەو زەكاتی كەنداوی, داعشە یان حەشدی شەعبی…….. رێ بۆ هەموو ئەگەرەكان دەچێت, داخوا چەند كاروان پارەی ئێرانی و توركی و ئیسرائیلی و ئەمەریكی و ….. وەك ئەوەی هادی عامری خۆی كردووە بە كوردستاندا , ئەگەر چاوەڕوانن خەڵك دەنگتان پێ بدات, ئەوە مافی خۆیانە سەرچاوەی خەرجی, بڕی خەرجی, چۆنیەتی خەرجییەكان بزانێت؟. لە هەرێمی كوردستان, هیچ سنورێك بۆ بەخششی سەرمایەداران و ناسینیان و ئاستی خەرجی هەڵبژاردن و هاتنی پارە لە وڵاتانی بیانی بە تایبەتی وڵاتە هەرێمیەكان دیاری نەكراوە, سەرمایەداری وا هەیە هاوزەمان هاوكاری سەرجەم لیستە گەورەكان راستوخۆ بە پارە یان لە رێگای ڕیكلامی بێ مانا لە كەناڵەكانیان دەكات, بۆ ئەوەی كامیان دەرچون بەرژەوەندییەكان پارێزراو بن, تا ئێستا ئەمانە هیچیان بە یاسا رێك نەخراون (( پشتیوانی حكومەت بۆ كاندید كراوان , مافی حیزب لە بونی كۆمپانیای تایبەت و تۆماركردنی بەناویانەوە, هاتنی پارە لە وڵاتانی دەرەوە, بەخششی سەرمایەداران و دیاریكردنی بڕەكەی و بڵاوكردنەوەی , كۆنترۆڵكردنی حیسابات لە كۆتایی هەڵمەتەكان ….. تاد )).\nهاوكات لە پاڵ هەموو ئەمانە پێشەكیەكی زۆریش بۆ خۆ كاندید كردن دیاریكراوە كە لە توانای هەژاراندا نییە دابینیان بكات بچێتە پرۆسەكەوە, بەم هۆیانەوە سەرمایەداران و سیاسییە گەندەڵەكان بە ئارەزووی خۆیان بە پارە رەشەكانیان دەست دەخەنە ناو كاروباری دەنگدانەوەو لە بەرژەوەندی خۆیان دەیشكێننەوەو پاوانیان كردووە, وڵاتانی دەورو بەریش بەخششەكانیان رۆڵ لە هەڵبژاردنەكان دەبینێت بە قازانجی كاندیدە لایەنگرەكانیان و ئاراستەی هەڵبژاردنەكان دیاری دەكەن , هەموو ئەمانە وا دەكات دادپەروەری لە هەڵبژاردن لە كوردستاندا نەبێت و هەموو دەنگدانێك بە قازانج دەوڵەمەندان و سەرمایەداران و نۆكەرانی وڵاتانی ئیقلیمی ….. كۆتایی پێ بێت , زیان و مەترسی ئەمانە زۆر زیاترە لە زیان و مەترسی ئەو فرت و فێڵانەی دەكرێت, لەبەر ئەوەی پارتە گەورەكان هەموو پێشێلكارییان هەیە و هیچی سیڤیەكەی پاك نییەو پارەی رەش لە هەڵمەتەكانیان بەكار دەهێنن, بۆیە لە ئاست ئەم مەترسییە بێدەنگن و رازین بەو پشكەی لە دابەشكردنی چۆركەكە بەریان دەكەوێت و چونجڕكی خۆیان لە بەشە كورسی گیرە كەن, بۆ كەس و پارتە هەژارەكان بەشداری لە هەڵبژاردنی كوردستان وەك خۆ فرێدانە خوارەوەیە لە تاڤگەی نیغارای كەنەدا, كەس نازانێت چارەنوسی چییە ؟.\nبۆ رێگرتن لەمەو لە پێناو هەڵبژاردنێكی دادپەروەرانەتر لە هەرێمی كوردستان” هەرچەندە لای من دیموكراسی راستەوخۆ باشترین شێوازی هەڵبژاردنە” ,بۆ ئەوەی حكومەت و پەرلەمان لە كاریگەری پارە دور بخرێتەوە, بۆ ئەوەی هەڵبژاردنی كوردستان لە هەڵبژاردنی توركیا و ئێران جیا بكرێتەوە, بۆ ئەوەی بڕیارەكانی داهاتوو لە بەرژەوەندی سەرمایەداران دور بخرێتەوە, دەستیان لە پاوانكردنی بازرگانی نەوت و گازو یاسای وەبەرهێنان و رێگا گرتن لە ماف و ئیمتیازاتی كرێكاران دور بخرێتەوە, پێویستە چەند هەنگاوێكی خێرا بنرێت كە گرنگترینیان ئەمانەی خوارەوەیە:- نەختینەی پێشەكی بۆ خۆكاندیدكردن لە هەرێمی كوردستان نەمێنێت, بۆ ئەوەی رێگرییەكان بەردەم هەژاران كە 99%ی كۆمەڵگان لە خۆكاندیدكردن نەمێنێت , هەڵبژاردن هەڵبژاردنی هەمووان بێت نەك تەنها سەرمایەداران.\nلانی زۆری خەرجكردن بۆ كاندیدانی سەرۆكی هەرێم و پەرلەمان و ئەنجومەنی پارێزگا بۆ كاندیدانی تاك و لیستەكان دیاریبكرێت, كە لە ئێستادا 250 دینار بۆ هەر دەنگدەرێك بۆ هەر لیستێك دیاریكراوە, وەلێ تەنها بڕیاری سەر كاغەزەو كاری پێ ناكرێت.- بەخششەكان لە لایەن سەرمایەداران و سیاسیەكانەوە قەدەغە بكرێن, یاخود سنوریان بۆ دیاریبكرێت و بڵاو بكرێنەوە, بە مەرجێك هیچ پیتاكێك لە 1 ملیۆن دینار زیاتر نەبێت و لە رێگای چەكی بانكیەوە وەربگرترێت .- بەخششی وڵاتانی دەرەوە بە یاسا قەدەغە بكرێت و پێشێلكاران مافی كاری سیاسیان لێ بسەنرێتەوە.- یاسای تایبەت بە قەدەغەكردنی خاوەنداریەتی كۆمپانیا بۆ پارتە سیاسیەكان دەربچێت, حیزب و بازرگانیكردن لە یەكتر جیابكرێنەوە.\nكۆمەكی كۆمپانیاكان بۆ حیزب و پرۆسەی هەڵبژاردن قەدەغە بكرێت.- كۆنترۆڵی خەرجیەكان لە لایەن دەزگای تایبەتمەندەوە بكرێت و سزای قورس بۆ پێشێلكارانی دیاری بكرێت بە بێبەشكردنیان لە خولەكانی داهاتووی هەڵبژاردن.\nحكومەت لە رێگای دیاریكردنی بەخششی بڕە پارەیەكی دیاریكراوەوە بۆ لیستەكان هەلی یەكسان لە روی ئابورییەوە بۆ سەرجەم لیست و تاكەكانی بەشداربوو لە هەڵبژاردنەكان بڕەخسێنێت.- سەرجەم تاك و قەوارەكان پێویستە بڕی پارەی دیاریكراوی خۆیان بۆ هەڵبژاردنەكان پێش دەستپێكی هەڵمەتی هەڵبژاردن بڵاو بكەنەوەو لە سەر ژمارەیەكی دیاریكراو لە بانك دابندرێت, لەو بڕە زیاتر نەبێت كە بۆ لانی زۆری خەرجی دیاریدەكرێت بۆ هەر لیستێك.- هەموو دیارییەك لە ریكلام و راگەیاندن لە دەرەوەی تێچوی لیستەكان یاساغ بكرێت, هەموو چالاكییەكی پڕۆپاگەندە دەبێت لە چوارچێوەی خەرجی گشتیدا بێت.\nهەر خەرج كردنێك بۆ بانگەشەی هەڵبژاردن لە لایەن تاكی ناو لیستەكانەوە یاساغ بكرێت, هەموو خەرجیەك پێویستە لە رێگای یەك سەرچاوەوە بێت ئەویش لە ژێر كۆنترۆڵی كۆمسیۆنی هەڵبژاردندا بێت و لە رێگای ژمارەی بانكیەوە بێت.\nئەو بڕە پارەیەی دیاریكراوە بۆ خەرجی هەر لیستێك, پێویستە خەرجیەكانی ریكلامی كەناڵەكانی راگەیاندن و كرێی چاودێری سندوقەكانی هەڵبژاردنیش بگرێتە خۆی, پێویستی چارەسەر بۆ خاوەندارێتی كەناڵەكانی راگەیاندن دابندرێت كە پرۆسەی هەڵبژاردنی لە كوردستان ناهاوسەنگ كردووە.\nكۆتایی هەر هەڵبژاردنێك وردبینی لە خەرجیەكان و سەرچاوەی داهاتەكان لە گەڵ لیست و قەوارەكان بكرێت و پێشێلكاران سزا بدرێن, تا ئاستی وەرگرتنەوەی پۆستی بەدەست هاتوو لە ئەنجامی پرۆسەی هەڵبژاردن لێیان.ئەگەر دەمانەوێت هەڵبژاردنەكان كەمێك بۆن و بەرامەی دیموكراسی لێبێت, ئەم رێسایانە هەنگاوی سەرەتایین بۆ حاڵەتەكە, دەنا ئەوەی دەكرێت لە كوردستان پرۆسەی هەڵبژاردن نییە بەڵكە پرۆسەی فرۆشتنی كورسییە لە بازاڕی مافیاو ملیاردێرەكاندا, ئامانجیش شەڕی بەرژەوەندیەكانە لە هۆڵی پەرلەمان لە ژێر ناوی نوێنەرایەتی گەل.


ویلایەتە یەكگرتوەكانی ئەمەریكا ئەمڕۆ هەینی ناوی كوبای لە لیستی ئەو وڵاتانە دەرهێنا كە "پشتیوانی تیرۆر" دەكەن.\nئەم هەنگاوە لە چوارچێوەی ئەو نزیكبونەوە مێژوییەدایە كە دوای زیاتر لە نیو سەدە دوژمنایەتی لەنێوان هەردو وڵات دروستبوە.\nئەم بڕیارە كە وەزارەتی دەرەوەی ئەمەریكا رایگەیاند بڕیارێكی چاوەڕوانكراو بو بەتایبەتیش دوای ئەوەی باراك ئۆباما پشتیوانی خۆی بۆ دەربڕی‌و پێشتریش هاڤانا ئەم بڕیارەی واشنتۆنی وەك مەرجێكی پێشوەخت دیاریكردبو بۆ دەستپێكردنەوەی پەیوەندییە دیبلۆماسییەكانی.\nئۆباماو رائول كاسترۆی سەرۆكی كوبا لە رۆژی 17 ی دێسەمبەری ئەمساڵدا رایانگەیاند، كاردەكەن بۆ دوبارە گێڕانەوەی پەیوەندییەكانی نێوان هەردو وڵات.\nساڵی 1961 دوای دو ساڵ لە هاتنە سەر حوكمی فیدل كاسترۆ كە برای رائول كاسترۆی سەرۆكی ئێستای كوبایە، ئەمەریكا پەیوەندییەكانی خۆی لەگەڵ كوبا راگرت، ئەمەش دوای ئەوەبو كاسترۆ دەستیكرد بە جێبەجێكردنی حوكمی شیوعیەت لە كوبادا.\n29/05/2015 بینین: 63220


📕 الفن في لوحات كتاب الشرف نامە پەڕتووکخانە\n📅 کاتی تۆمارکردن May 24 2020 8:50PM\n👁 ئەم بابەتە 388 جار بینراوە\nتأليف: عبدالرقيب يوسف ترجمة: دلاور زنكي [ زۆرتر... 👁] ✖ ✖ 0 4 ✔ 68% ✍ هـ.ب. 24-5-2020 20:50:52\n📕 المعابد الميترائية في ايطاليا ومقارنتها مع المعابد الميترائية في كوردستان پەڕتووکخانە\n📅 کاتی تۆمارکردن May 24 2020 8:45PM\nتأليف: عبدالرقيب يوسف ترجمة: جميل مجيد (مەلا قەرە [ زۆرتر... 👁] ✖ ✖ 0 2 ✔ 72% ✍ هـ.ب. 24-5-2020 20:45:38\n📕 بانگەوازێک بۆ رووناکبیرانی کورد: لە پێناوی کۆکردنەوە و زیندووکردنەوەی کەلەپووری کوردیدا پەڕتووکخانە\n👁 ئەم بابەتە 12,882 جار بینراوە\nعەبدولڕەقیب یوسف [ زۆرتر... 👁] ✖ ✖ 0 0 ✔ 68% ✍ هـ.ب. 10-6-2012 16:51:49\n📕 بیرەوەریەکانی ئەحمەدی حەمە ئاغای پشدەری پەڕتووکخانە\n👁 ئەم بابەتە 10,786 جار بینراوە\nعەبدولڕەقیب یوسف سلێمانی - 2001 [ زۆرتر... 👁] ✖ ✖ 0 0 ✔ 70% ✍ ب.ج. 10-6-2012 16:51:49\n📕 بەرصیصێ عابد پەڕتووکخانە\n📅 کاتی تۆمارکردن Nov 28 2011 9:19AM\n👁 ئەم بابەتە 13,181 جار بینراوە\nفەقێ تەیران بلاڤکرنا: عەبدولڕەقیب یوسف [ زۆرتر... 👁] 📕 ✖ 0 0 ✔ 99% ✍ هـ.ب. 28-11-2011 9:19:02\n📕 بەرگری کردنمان لە قەڵای هەولێر ساڵی 1990 پەڕتووکخانە\n📅 کاتی تۆمارکردن Sep 5 2011 2:24PM\n👁 ئەم بابەتە 14,161 جار بینراوە\nنوسەر: عەبدولرەقیب یوسف و هەینی قادر سلێمانی 200 [ زۆرتر... 👁] 📕 ✖ 0 0 ✔ 99% ✍ هـ.ب. 5-9-2011 14:24:57\n📕 پەیدابوون و دروستکردنی چەکی ئاگردار پەڕتووکخانە\n📅 کاتی تۆمارکردن Nov 29 2018 10:36PM\n👁 ئەم بابەتە 2,006 جار بینراوە\nعەبدولڕەقیب یوسف لە بڵاوکراوەکانی بنکەی ژین - ژما [ زۆرتر... 👁] 📕 ✖ 0 0 ✔ 99% ✍ هـ.ب. 29-11-2018 22:36:04\n📕 تابلۆکانی شەرەفنامە پەڕتووکخانە\n👁 ئەم بابەتە 18,396 جار بینراوە\nعەبدولڕەقیب یوسف [ زۆرتر... 👁] 📕 ✖ 0 5 ✔ 99% ✍ هـ.ب. 10-6-2012 16:51:49\n📕 دۆزینەوەی روانگەیێکی ستێرناسیی کوردی لە گوندی گڕاو پەڕتووکخانە\n👁 ئەم بابەتە 9,041 جار بینراوە\nعەبدولڕەقیب یوسف [ زۆرتر... 👁] ✖ ✖ ✖ 0 0 ✔ 60% ✍ ب.ج. 10-6-2012 16:51:49\n📕 دیوانا کرمانجی پەڕتووکخانە\n📅 کاتی تۆمارکردن May 24 2020 8:35PM\nعەبدولڕەقیب یوسف [ زۆرتر... 👁] ✖ ✖ 0 0 ✔ 68% ✍ هـ.ب. 24-5-2020 20:35:53


رووداو و NRT وێنەی فۆتۆگرافەرەكان دەبەن و بە فۆتۆشۆپ ناوەكانیان لادەبەن\nیوسف كەركوكی یەكێكە لە فۆتۆگرافەرە وەرزشیەكانی كوردستان و عێراق كە بەزوومی كامێراكەی تووانیویەتی پانتاییەكی فراوان لە چالاكییە وەرزشیەكان رووماڵ بكات بێئەوەی هیچ دەزگایەكی وەرزشی پاڵپشتی دارایی بكات.\nیوسف كەركوكی فوتۆگرافەری وەرزشی سەبارەت بە ئەرك و ماندووبونیان ئەو پێشلكارییانەی دەكرێتە سەریان بۆ (هەواڵ) وتی: “ فۆتۆگرافەرە وەرزشیەكانی كوردستان بە گشتی و كەركوك بەتایبەتی رۆڵی بەرچاویان هەیە لە روماڵكردن و بەخشینی سیمایەكی جوان بە چالاكییە وەرزشییەكان”. “ ئاماژەی بەوەشكرد: “ سەرباری ئەوەی زۆرێكمان بێبەرانبەر ئەو كارە دەكەین كە تەنها خۆشەویستیمانە بۆ كارەكە، بەڵام هەندێجار مافمان دەخورێت وێنەكانمان بڵاودەكەنەوە تەنانەت بێ ئەوەی ئاماژەش بە ناوەكانمان بدەن “.\nیوسف ئەوەشیخستەڕوو:” تا ئێستا چەند جارێك لە لایەن چەند دەزگایەكی ڕاگەیاندنەوە وێنەكانیان بەكارهێناوە بەبێ بەرانبەرو بێئەوەی ئاماژە بەناوەكەشی بكەن، ، بۆ نمونە رووداوی وەرزشی و بەرنامەی بەیانی باشی NRT وێنەی منیان بردووە و تەنانەت بە فۆتۆشۆپ ناوەكەشمیان لەسەری سڕیوەتەوە “.\nیوسف كەركوكی وتیشی:” هیوادارم وەكو ئیتیكی رۆژنامەوانی دەزگاكانی ڕاگەیاندن مافمان نەخۆن و هەر نەبێت لوگۆو ناومان لەسەر وێنەكەنمان لانەبەن”.\n3/10/2018 10:51:12 AM


پارتی دیموکرات شکست بە کۆبونەوەی کۆتایی دانانی پارێزگاری کەرکوک دێنێت – Standard Kurd\nلەلایەن ستاندار Posted on ئه‌یلول 16, 2019 2053 جار بینراوە 0 سەرنج\nلە چەند ڕۆژی ڕابردوو دکتۆر ئومێد سەباح بەناوی سەرۆکایەتی هەرێم و سەرۆکی پارتی دیموکراتی کوردستان پەیوەندی بە مەکتەبی سیاسی یەکێتی کردووە و پێی ڕاگەیاندوون کە پارتی ئامادەی ئەو کۆبونەوەیە نابێت کە بڕیار وابوو دوێنێ لەشاری سلێمانی لەنێوان یەکێتی و پارتی و بەرەی تورکمانی بۆ دانانی پارێزگاری کەرکوک ئەنجام بدرێت.\nبەپێی ڕێککەوتنی پێشوی یەکێتی و پارتی بڕیار وابوو لەدوای پێکهێنانی حکومەت لەماوەی چل و پێنج ڕۆژ پارێزگاری کەرکوک دابنرێت، بەڵام ئەوڕۆ دو ڕۆژ بەسەر ئەو ماوەیدا تێپەڕ دەبێت کە دیاریکرابوو و تاکو ئێستا پارێزگاری کەرکوک کە پشکی یەکێتییە دانەنراوە.\nجێگای باسە ناوبراو پاشەکشەی پارتی لەو کۆبونەوەیەی گەڕاندۆتەوە بۆ ڕازینەبوونی یەکێتی بەپێدانی قایمقامی هەڵەبجە بە پارتی کە بەپێی زانیاریەکان پارتی لەبەرامبەر دەنگدانی بە پارێزگاری کەرکوک داوای ئەو پۆستەی لە یەکێتی کردووە.\nئەو ناکۆکیەی یەکێتی و پارتی لەکاتێکدایە پەیوەندیەکانی نێوان ئەو دوو لایەنە لە دۆخێکی خراپ دایە، بەهۆی ئەوەی تاکو ئێستا سەرۆکی حکومەت ئامەدە نییە دەسەڵاتەکانی قوباد تاڵەبانی جێگری سەرۆکی حکومەت لەنێو حکومەت دیاری بکات.\nبڵاوکراوەی پێشوونەسرین لە قوربانیيەوە بۆ ئومێد\nبڵاوکراوەی نوێترڕۆژژمێری ڕیفراندۆم- شارەزانەبوون لە یاسای نێودەوڵەتی


ئێمە دووبارە دەبینەوە … نەوزاد بەندی – Dengekan\nئێمە دووبارە دەبینەوە … نەوزاد بەندی\nbyNawzad Bandi\tSeptember 2, 2019\tGeneral\nکۆمێنتێک بۆ بابەتێکی کەیوان کەمال:\nئێمە میللەتێکین ناھێڵن پەروەردە وەربگرین ..لێرە مرۆڤەکان لە گەشتی ژیانیاندا تەنھا نان و دەرمان وەردەگرن ،شتێک نیە بە ناوی کولتووری مرۆڤایەتی و شارستانیی لە پرۆسەی وەرگرتنەکانیاندا..\nئێمە نازانین بژین چونکە فێر نەکراوین بژین و..پێیشمان نەنگە بڵێین نازانین بژین ..بەو جۆرە بە شێوەیەکی ڕاندەم شانی پیا دەکەین و ..وەک شۆفێرێک کە شۆفێریی نەزانێ و پێی عەیب بێ بڵێ شۆفێریی نازانم و ھەر پێی پیا نێ ،کارەسات لە دوای کارەسات لە دەستمان ئەقەومێ …\nئەمە کێشەکەیە ، ئێمە مرۆگەلێکی پەروەردە نەکراوین و خوا وەکیلی ئەژین و ھەڵوێست و بڕیارەکانمان دەدەین ..گرتی حەج نەیگرت یاری ..\nلەم سی ساڵەی خودموختاری کورددا ، تاکی کورد لە ھەموو پەروەردەیەک پچڕا و.. بووە کائینێک کە ھەموو ھەوڵ و خەون و ھیوا و ئاواتێکی پارووە نانێک بێت ،واتا مرۆڤی کورد لە گیاندارێکی بایۆلۆجی بێ ھەست و ئیحساس نزیک کەوتەوە ،کە ھەموو شتێکی لە دەست ئەقەومێ و ..پێوەری مرۆڤەکان بە پێوەری پارووەکانیانە ،ھەتا پارووەکەی گەورەتر بێ ،بەڕێزتر و گەورەتر دەبێ لە دیدی خەڵکەکەدا و ..تا پارووەکەیشی بچووکتر بێ ،بچووکترە لە دیدی کۆمەڵگادا..\nبابەتەکەی کەیوان کەمال :\nسەر و دڵم گیرا كاتێك وەك هەمیشە هەواڵی كوشتنی ئافرەتێك بڵاو بۆیەوە\nئەمە تا ڕادەیەك لەم زێد و كۆمەڵگا و شەرقەدا ئاسای بۆتەوە\nئەوەی زیاتر سەر و دڵی گرتم ئەو چینەبون كە وەك پارێزەر و نوێنەری دادگا ونوێنەری مافی مرۆڤ و نوێنەری خودا هاتن و دەستیانكردوە بە دادگایكردن لە پۆست و كۆمێنتدا\nحەوت گەڕەک بگەڕێ پیانۆیەک، سەنتوورێک، گیتارێکت دەستناکەوێت. بەڵام هەموو ماڵێک کڵاشینکۆفێکی تیایە.\nلەهەموو تیر و تایەفەکەتدا، پەیکەرێکی جوان نابینیتەوە کە بەڕێزەوە لەسەر شوشەیەک نمایش کرابێت، وەلێ لە چەگمەچەی سەیارەی هەموو خزمەکانتدا، دەمانچەیەک هەیە.\nبەهەموو تەمەنت دوو سیدی مۆسیقات، بۆ مناڵەکەت نەکڕیووە، بەڵام مۆبایلەکەت پڕەیەتی لە ڤیدیۆی سەربڕین و کوشتن و شەڕە بلۆک.\nلەڕۆژی لەدیکبوونی مناڵەکەتدا، لەجیاتی کتێب و فیلم، باوەشێک تەرەقە و دەمانچەی مناڵانە ئەهێنتەوە بۆی…!\nژێرخانی ماڵەکەتان لەبری تابلۆی گرانبەها و میراتی هونەری بەجێماوی باوباپیرتان، لە جیاتی بری گۆرانی و سەمای پێشینانمان، پڕیەتی لە تایەی کۆنە و مۆلیدەی شکاو قایش پانکەی سەیارە و فەردەی دڕاوی گەنم و تەنەکەی چەور و چەقۆی کول…\nئێمە ئالێرەوە هاتووین، مناڵی ناو خێزانێکین کە :\nبەیانیان بەشەڕی نێوان دایک و باوک خەبەرمان بۆتەوە، بە دەم و چاوی ترشاوی مامۆستای مۆن و دڕ گۆشکراوین. گوێمان بە وتاری ئاگراوی مەلای توڕە ڕاهێنراوە. ڕۆحمان بە جوێن و قسەی زبری وەستای دیوار ئاودراوە. شەوان گوێمان لە سیاسی کوردی گرتووە.\nئێمە نەوەی ئەو شاخ و کەژ و کێوە بێ خەیر و زبر و وشکانەین، کە جگە لە عەبەسیەت و توندڕەوی و کەڵەکەکردنی ڕق و بوغز، هیچ هەستێکێتر ناخاتە دەروونمانەوە.\nئێمە لەو مرۆڤانەین کە هەژاری نەیهێشتووە چاومان بکەینەوە.\nئێمە لێرەوە هاتووین، لەم ژینگەوە درووست بوین. ئیتر زۆر بە ئاسانی دەبینە پیاو کوژ. دەبینە ژن سووتێن. دەبینە کەسێکی توڕە و مەرگ دەبەخشینەوە. دەبینە دەسکەلای حیزب و خۆمانی بۆ فیدا دەکەین.\nمرۆڤ کەلەناو ژینگەیەکی ئاوا هەژارانەدا ژیا، هەرگیز چاوی ناکرێتەوە. مرۆڤ کە چێژی لەژیان نەبینی ئیدی باوەش بۆ مەرگ دەکاتەوە. ئینسان کە ژیان لای بریتی بوو لە تەحەموولکردنی ئازار ئیدی زۆر بەئاسانی لەپێناوی ئاڵا و نیشتیمان و دیندا خۆی فیدا دەکات.\nئەوانەی مردن، تازە کەوتنە ئەودیوی ژیانەوە، بەخشینەوەی مەرگ بەسەر تاوانباردا، ئاسانترین ڕێگایە ئێمەش ئەوەمان هەڵبژاردووە و هیچ کەسێکیشیان ناگەڕێنێتەوە ناو ژیان، بەڵام ئێمە دەتوانین نەهێڵین مەرگ ئەم تاوانبارەش ببات، دەتوانین وابکەین بیگێڕینەوە بۆ باوەشی ژیان. خۆی ئەمە ڕێگا درووستەکەیە..\nسزای لەسێدارەن هەر درێژکراوەی ئەو لۆژیکەیە کە تاوانبار تاوانی تیا ئەنجامداوە. ئەو پیاوە مەرگی بەخشیوەتەوە، ئێوەش لە فەیسبووکەوە هەر مەرگ دەبەخشنەوە. لەڕاستیدا سێدارە و تەناف و مل پەڕاندن و ژەهرخواردنکردن، پۆڵی پێچەوانەی سوتاندن نیە، ئەویش هەر کووشتنە.\nسەدان ساڵە لە جیهانی سێدا قورسترین سزاکان لە زیندانەکاندا هەیە، بەڵام لە واقیعیشدا زۆرترین تاوان ئەنجام دەدرێت و هەرگیز سزای قورس نەک ڕێگرنەبووە لە کەمبوونەوەی تاوان، بەڵکو ئەو جۆرە سزایانە خۆیان بەشێکبوون لە بەرفراوانبوونی بوونی تاوان و زیاتر ئاگری کوورەی کووشتنیان خۆشکردووە.\nئەوەی دەگوزەرێت تۆڵەیە نەک دادگایی. ئێمە لێرەوە بەناوی دادگاییەوە ڕق دەبەخشینەوە، بەناوی قەرەبووکردنەوەوە مەرگ دەبەخشینەوە.\nPrevious دوكانه‌كانی خوێندنی باڵا له كوردستاندا … عیماد عه‌لی\nNext كه‌ی جه‌نگ كۆتایی دێت …. نووسینی|ئه‌حمه‌د كامه‌ران


خوایە وەتەن ئاواکەی – ماڵپەڕی فەرمیی ماملێ\nخوایە وەتەن ئاواکەی\n31/01/2013 مەڵبەندئ هونەری ماملێgraphikurd\nلەم بەشەدا فیلمێک خستراوە بەر چاوی ئێوە کە بڵاوکردنەوەی وا دەخوازێ هەندێک ڕوونکردنەوە لە مەڕ مێژووی فیلمەکە باس بکرێ.\nئەم فیلمە تەنێ بەشێکە لە چەند کاتژمێرێک زەحمەت و تێکۆشانی کۆمەڵێک هونەرمەند و هونەردۆست. بەشەکانی دیکە لە دەرفەتێکی دادێدا بڵاو دەکرێنەوە. کۆی فیلمەکان لە دانیشتنێکی نهێنیدا لە ساڵی ١٩٨٥ی زایینی (١٣٦٤ی هەتاوی) تۆمار کراون. ڕێژیمی کۆنەپەرەستی کۆماری ئیسلامی ئێران لەو سەرو بەندە دا بەربەستی ساز دەکرد لە پەرەسەندنی بیری نەتەوەیی و هەر چەشنە خزمەتێک بە زمان و نەریتی نەتەوەی کورد لە ڕۆژهەڵاتی کوردستان. هەر بۆیە دەرفەت و هەلێکی رەخساو بۆ هونەرمەندان و ئەڤیندارانی نیشتمان و گەل لە ئارادا نەبوو. هەر چالاکییەک لەم پێوەندییەوە دەبوا بە شێوەی نهێنی ئەنجام بدرێت. گەر تاکێکی کورد بە ئامرازێکی مۆسیقاوە دیترابا، لە لایەن پاستارانەوە بە بیانووی جۆراوجۆرەوە دەستبەسەر دەکرا. هاوکات گەر کامێرایێکی فیلمهەڵگرتنەوە کە ئەوسەردەم زۆر دەگمەن کەسێک هەیانبوو بە دەستی تاکی ئاسایی کۆمەڵگاوە دیترابا، زۆر بە ساکاری بە تاوانی هاوکاری بۆ وڵاتانی بیانی تۆمەتبار دەکرا و گیانی دەکەوتە مەترسییەوە. لە کەشێکی ئەوتۆدا کە ڕێگەی خزمەت بە هونەر چەتوون ببوو، کۆمەڵێک کەسی بە ئەمەگ بە هاوکاری یەکتر توانیان کۆمەڵێک بەرهەم ئاڕشیو بکەن کە ماڵ بە ماڵ لە ڕۆژهەڵاتی کوردستان دەگێڕدران و تینیان بە ورەی کورد لە بەرانبەر ڕێژیمدا دەبەخشی.\nلەم فیلمەدا مامۆستای نیشتمانپەروەر هێژا کاک رشید فەیزینیژاد ئەرکی ئامادەکردن و دابەشکردنی مۆسیقاکەی بە ئەستۆوە گرتبوو. بەڕێزان کاک عزیز سەیفی و کاک جەعفەر ئەمینی هاوکاری بەرنامەکە بوون. ڕەنگبێ بینەر سەیری ئەم فیلمە بکا، وا تێبگا کە ماملێ و هونەرمەندانیتر لە شوێنێکی تایبەتی و پرۆفێشیوناڵی هونەریدا ئەم فیلمەیان تۆمار کردووە؟ نەخێر بەپێچەوانە. ئەم بەرهەمە و دەیان بەرهەمی تر لە ماملێ و دەیان هونەرمەندی تر هەر وەک ژیانی ئاسایی خۆیان، ساکار و دەستکورت و خاکەڕا تۆمار کراون. لەو سەرو بەندەدا کە هیچ جۆرە بەستێنێک بۆ پەرەپێدانی هونەری نەتەوەیی لەبەردەست دا نەبوو، ئەم هونەرمەندانە ناچار ببوون لە ژێرزەمین دا بەرنامەی خۆیان بەڕێوە بەرن. دیوار و عەرزی ژێرزەمین بە فەڕش داپۆشرابوو و پەنجەرەکانیشی بە خشت و گڵ سواغ درابون تا دەنگ و سۆما نەچێتە دەرێ و پاستار پێی نەزانن و سزا نەدرێن.\nلێرەدا جێگەی خۆیەتی کە ئەوپەڕی سپاس و پێزانینی بەرانبەر هێژا کاک عزیز خاڵەندی بنوێنین کە ئەو دەرفەتەی گونجاندبوو تا ئەم هونەرمەندانە لە ژێرزەمینی ماڵی ئەودا بەرهەمەکانیان تۆمار بکەن. زەحمەتی میوانداری و زۆر ئەرکی ئابووری بەرنامەکەش لە سەر شانی ئەو گەورەپیاوە هونەردۆستە دا بوو کە لەو کەش و هەوایەدا ئەرکێکی نائاسایی و قورس بوو. بە واتایەکی دیکە ئەم بەرهەمانە بە بێ دڵسۆزی و هاوکاری نیشتمانپەروەرێکی وەک کاک عزیز خاڵەندی نەدەهاتە دی.\nپێویستە ئاماژە بەم گرنگەش بکرێ کە ئەم بەرانەمەیە نزیکەی ساڵ و نیوێک پاش ئێعدامکردنی گیانبەخت کاک نجات ماملێ کوڕی محمد ماملێ ئامادە کرابوو. ماملێی زامدار بە لە دەستدانی کۆرپەیەکی نازدارییەوە لە لایەک و ماملێی ئەڤینداری خزمەت بە پاراستنی هونەر و زمانی نەتەوەییش لە لایەک. کێبەرکێیەک کە هەرکات لە دەروونی زۆر هونەرمەند و نیشتمانپەروەری نەتەوەی کورددا هەبووە و زۆرینەش ئەرکی نەتەوەییان بە سەر تەنگە و چەڵەمەکاندا سەروەر کردووە. یادی ئەو ڕۆژانە بەخێر کە جەماوەر کون بە کون لە بەرهەمێکی ئاوا دەگەڕان.\n: mameli, mamle, MAMLE ART CENTER, بنکەی ماملێ, بنیاد ماملی, خوایە قەتەن ئاوا کەی, سابڵاخ, سابڵاغ, سەنتەری ماملێ, ماملی, ماملێ, ماملە, ماڵی وەستا عەزیز, مەهاباد, مەڵبەندی هونەریی ماملێ, کۆماری مەهاباد


ژیان لە فەرهەنگدا: شەهێن سابیر\nلێکدانەوە و ڕاڤەکردنێکی زۆر و جۆراوجۆریش هەن بۆ سینەما.\nهەندێک لەسەر ئەو بنچینەیە پێناسەی سینەما دەکەن کە ئاوێتەبوونی چێژ و نومایشتکردنە لەگەڵ ئەندازەیەکی زۆر کەم لە هزر و هونەر و ئەرکەکەشی وەها دادەنێن کە بریتییە لە ئاڕاستەکردن، بەڵام بەشێکی تریش هەن وەها دەچنە نێو پێناسەکردنی سینەماوە کە خزمەتێکی گەورەی کلتوری و فەرهەنگییە و ئەرکەکەشی لە چوارچێوەی پێکەوە گرێدانی کلتور و بەها ئاکارییەکان و مرۆڤایەتییەکانە و بە بەشێکی دانەبڕاویش دایدەنێن لەگەڵ بیرکردنەوە و هەروەهاش تەواوی ئەو هونەرانەی لە ژیاندا بوون و ئامادەییان هەن.\nزۆر جار ئەو پرسیارە دەکرێت کە ئایا سینەما چییە؟ هونەرە یان پیشەسازییە؟ وە چەندان پرسیاری تری لەو بابەتە، بەڵام هێشتا وەڵامێکی یەکلاکەرەوەی سەرنج ڕاکێش نییە بۆ ئەو پرسیارانە، بۆچی؟ چونکە دەشێت پاش بینینی هەر فلیمێکی سینەمایی وەڵامێکی جیاوازت لەلا دروست بێت لە سۆنگەی ئەوەی ئەو فلیمە باس لە چی دەکات. دەشێت پاش بینینی فلیمێکی ڕۆمانسی تراژیدی، سینەما وەها لێکبدرێتەوەکە ئەم جیهانە زۆر بچوکە و ناتوانێت گەورەیی خۆشەویستی و عیشقی تیادا جێ ببێتەوە، لە دوای بینینی فلیمێک لەسەر ململانێکانی مرۆڤ لەگەڵ ژیاندا ئەوا دەگوترێت سینەما هەوڵێکە بۆ ئاسانکردنی ژیان و ئاشناکردنمان بەو ژانانەی مرۆڤ دەیچێژێت، یانیش کاتێک سەیری فلیمێکی تایبەت دەکرێت بۆ نمونە لەسەر دووهەمشەڕی جیهانی یان هەر شەڕێکی تر ئەوا ڕێک سینەما مەینەتییەکانی مرۆڤ و ڕەوشی دەروونیی قوربانییەکانی ئەو شەڕانەمان بۆ ڕاڤە دەکات.\nلێرەدا پێویستە بپرسین ئەی سینەمای کوردی (ئەگەر هەمانبێت) چیمان بۆ ڕاڤە دەکات؟!\nدەشێت وەڵامی ئەم پرسیارە قورستر بێت لە وەڵامی پرسیارەکانی پێشتر، چونکە هێشتا لە کۆمەڵگەی کوردیدا شتێکمان نییە ناوی لێبنرێت بازاڕی سینەما و هێشتاش نەبۆتە ئەو پیشەسازییەی سەرمایەی بۆ وەگەڕ بخرێت، تەنانەت نەشبۆتە ئەو هونەرەی بگوترێت دەربڕینەکان هەر لە ڕێی فلیمی سینەماییەوە دەبێت نەک بەکارهێنانی ژانرەکانی تری هونەر و نوسین، ئەڵبەت لەگەڵ هەموو ئەمانەشدا ناکرێت هەوڵی ڕژدی ژمارەیەک هونەرمەندی کورد نادیدە بگیرێت لە بواری سینەمادا کە دەکرێت بگوترێت هەوڵەکانیان دەبنە دەستپێکێکی تۆکمە بۆ سینەما.\nلە هەرێمی کوردستان ساڵانە ژمارەیەک فێستڤاڵی سینەمایی دەکرێت و زۆربەشیان تایبەتمەندێتی نێونەتەوەیی لێدەنرێت.\nئێستا سێهەم فێستڤاڵی فلیمی نێودەوڵەتی سلێمانی بەڕێوە دەچێت، کە تیایدا ژمارەیەک فلیم بۆ بینەران و هونەرمەندانی کورد و بیانیش نومایشت دەکرێن.\nکۆمەڵگەی کوردی لە کاتێکدا لە قۆناغە سەرەتاییەکەی دروستکردنی سینەمادایە، ئایا ئەم هەموو فێستڤاڵانە یارمەتیدەر دەبن بۆی تا بتوانێت بوونی خۆی لەم هونەرەدا بسەلمێنێت؟ یان هەر تەنها پێویستە ئەم فێستڤاڵانە بکرێن تا بگوترێت ئێمەی کوردیش سینەمامان هەیە.\nئایا لەگەڵ هەنگاوەکاندا بۆ هەبوونی هونەر و پیشەسازی سینەما ڕەخنەیەکی ڕژدیش بۆ سینەما بوونی هەیە؟\nئایا ئامادەیی خەڵک و هونەرمەندانیش لە فێستڤاڵەکانی تایبەت بە سینەما، پێویستە چ جۆرە خوێندنەوەیەکی بۆ بکرێت؟\nئایا میدیا توانیویەتی بەشداربێت لەو هەنگاوانەی لە بواری سینەمادا دەنرێن؟\nشەهێن سابیر، نوسەر و ڕۆژنامەوان، جێگری سەرنوسەری ڕۆژنامەی (شار سینەما) ڕۆژنامەیەکی تایبەتە بە سێهەمین فێستڤاڵی فیلمی نێودەوڵەتی سلێمانی، لە بەرنامەی ئەم هەفتەیەی ژیان لە فەرهەنگدا وەڵامی ئەم پرسیارانە و پرسیار و سەرنجەکانی ئێوەی ئازیزیش دەداتەوە:


یه‌كه‌م دادگایی كه‌یسی سێوان قادر به‌ڕێوه ده‌چێت\n:: AM:11:26:12/11/2019 \nدادگای سلێمانی به فه‌رمی بڕیاری دا ڕۆژی یەکشه‌می هه‌فته‌ی داهاتوو یه‌كه‌م دانیشتنی دادگاییكردنی دۆسیه‌ی سێوان قادر و سێ منداڵه‌كه‌ی به‌ڕێوه بچێت و كه‌سوكاری سێوانیش باس له‌وه ده‌كه‌ن، ده‌مانه‌وێ دوای دادگاییكردنه‌كان ڕووی ڕاسته‌قینه‌ی ڕووداوه‌كه بۆ هاووڵاتییان نیشان بدرێت.\nدادگاییەکە 17ی تشرینی دووەم لە دادگای یەکی تاوانەکانی سلێمانی بەڕێوە دەچێت\nئه‌مڕۆ سێشه‌م 12ی تشرینی دووه‌م، دادوه‌ر عومه‌ر ئه‌حمه‌د گوته‌بێژی دادگای سلێمانی به "وشه"ی راگه‌یاند، رۆژی شەمووی هه‌فته‌ی داهاتوو 17ی تشرینی دووه‌م/نۆڤه‌مبه‌ر وه‌ك یه‌كه‌م رۆژی دانیشتنی كه‌یسی سێوان قادر له دادگای یه‌كی تاوانه‌كانی سلێمانی ده‌ستنیشان كراوه.\nشه‌فیق نووری مامی سێوان قادر بۆ "وشه" گوتی، له لایه‌ن دادگای تاوانه‌كانی سلێمانی ئاگادار كراوینه‌ته‌وه كه به فه‌رمی ڕۆژی دادگایی دۆسیه‌ی سێوان قادر دیاری كراوه و یه‌كه‌م دانیشتنی دادگا به‌ڕێوه ده‌چێت به ئاماده‌بوونی تاوانباری دۆسیه‌كه.\nزیاتر روونی ده‌كاته‌وه، ڕۆژی دادگاییه‌كه تاوانباری یه‌كه‌م "دیار مه‌جید" له دانیشتنی دادگا ئاماده ده‌بێت، به‌ڵام ئه‌و دۆسیه‌یه به‌هۆی هه‌ستیاری به دانیشتنێكی دادگا یه‌كلا نابێته‌وه و پێویستی به چه‌ند دانیشتنێك ده‌بێت تا بڕیاری كۆتایی له‌باره‌وه بدرێت.\n"هیوادارین له ماوه‌یه‌كی كورتدا ڕووی ڕاستی ئه‌و ڕووداوه بۆ هاووڵاتییان و ڕای گشتی ئاشكرا بكرێت و له لایه‌ن دادوه‌ره‌كانه‌وه ڕووی ڕاسته‌قینه‌ی تاوانبار ئاشكرا بكرێت". شه‌فیق نیووری وای گوت.\nساڵێك پێش ئێسته و له ناوه‌ڕاستی مانگی تشرینی دووه‌م، له ڕووداوێكی ئاگركه‌وتنه‌وه له شارۆكه‌ی چه‌مچه‌ماڵ سێوان قادر و سێ منداڵه‌كه‌ی له ماڵی خۆیان ئاگریان تێبه‌ر بوو، دوای ئه‌وه‌ی هه‌ر سێ منداڵه‌كه‌ی ده‌ستبه‌جێ گیانیان له ده‌ست دا، سێوان دوای یه‌ك هه‌فته مانه‌وه له نه‌خۆشخانه گیانی له ده‌ست دا و پێش گیان له ده‌ستدانی باسی له‌وه كردبوو كه دیاری مێردی ده‌ستی له سووتاندنه‌كه هه‌یه.


ئایا میزکردن به پێوه دروسته یان نا؟\nهەواڵی / 9/12/2019 1114 جار بینراوە\nئایا میزکردن به پێوه دروسته.؟\nسڵاوی خوای گه‌وره‌تان لێ بێت به‌ڕێزان.. به رێزان پرسیارێکم هه‌یه له‌خزمه‌تاندا: ئایا میزکردن به پێوه دروسته یان نا؟ له رووی شه‌رعه‌وه تکایه به به‌ڵگه جوابم به‌نه‌وه خوای گه وره پاداشتی خێرتان باته وه.\nدایکمان عائیشه-خوای لێ ڕازی بێت- ده‌گێڕێته‌وه که"من حدثكم أن رسول الله صلى الله عليه وسلم بال قائماً فلا تصدقوه، ما كان يبول إلا جالساً". رواه الخمسة إلا أبا داود، وصححه الألباني.\nواته/ هه‌رکه‌سێک بۆی باسکردن که پێغه‌مبه‌ر خوا(صلى الله عليه وسلم) میزی به‌پێوه کردووه ئه‌وه بڕوای پێ نه‌که‌ن، ئه‌و هه‌رگیز میزی نه‌ده‌کرد مه‌گه‌ر به‌دانیشتنه‌وه نه‌بێت.\nفه‌رمووده‌یه‌کی تر پێچه‌وانه‌ی ئه‌م فه‌رمووده‌یه ده‌بێته‌وه که گه‌وره‌مان حوزیفه-خوا لێی ڕازی بێت- هاوه‌ڵی پێغه‌مبه‌ری خوا، ده‌فه‌رموێت" أن النبي صلى الله عليه وسلم انتهى إلى سباطة قوم، فبال قائماً". رواه الجماعة.\nواته/ پێغه‌مبه‌ری خوا(صلى الله عليه وسلم) جارێکیان له‌گه‌ڵی بووین، دوورکه‌وته‌وه و گه‌یشته لای ئه‌و شوێنه‌ی که خه‌ڵکی زبڵیان لێ فڕێ ده‌دا و میزی به‌پێوه کرد..\nئیبن حه‌جه‌ڕ-ڕه‌حمه‌تی خوای لێ بێت- توانیوێتی ئه‌م دوو فه‌رمووده‌یه زۆر به‌جوانی به‌یه‌ک بگه‌یه‌نێت ئه‌ویش ده‌فه‌رموێت:" فه‌رمووده‌که‌ی عائیشه ئه‌وه ته‌نها ده‌گه‌ڕێته‌وه سه‌ر عیلمی خۆی(ئه‌و ته‌نها له‌ماڵه‌وه ئاگای له پێغه‌مبه‌ری خوا بووه، له‌ده‌ره‌وه‌ی ماڵیش ئاگای لێ نه‌بووه)، حوزه‌یفه‌ش ئه‌وه‌ی له‌پێغه‌مبه‌ری خوا(صلى الله عليه وسلم) وه‌رگرتووه."\nله‌مه‌وه ده‌ڵێین؛ جائیزه میزکردن به‌پێوه و هیچ لارییه‌کی تێدا نییه، به‌ڵام هه‌رئه‌وه‌نده هه‌یه که ئه‌گه‌ر که‌سێک میزی کرد به‌پێوه ده‌بێ ئاگادری ئه‌وه بێت پڕیشکی میزی به‌ر نه‌که‌وێت، واته با به‌جۆرێک میزه‌که‌ی بکات پڕیشکی بۆ نه‌یه‌ته‌وه هه‌روه‌ها عه‌وره‌تی به‌رچاوی خه‌ڵکی نه‌که‌وێت.\nهه‌ندێ له‌زانایانیش ده‌فه‌رموون، ئه‌سڵ و سوننه‌ت ئه‌وه‌یه که به‌دانیشتنه‌وه بێت، به‌ڵام به‌پێوه‌ش حه‌رام نییه چونکه کرده‌وه‌ی پێغه‌مبه‌ری(صلى الله عليه وسلم) له‌سه‌ره..


کوردیپێدیا - دەزگای لوتکە بۆ کاروباری پەنابەران\n☂ دەزگای لوتکە بۆ کاروباری پەنابەران | پول: پارت و رێکخراو | زمانێ بابەتی: 🏳 کوردیی ناوەڕاست\nدەزگای لوتکە بۆ کاروباری پەنابەران\nدەزگای لوتکە رێکخراوێکی ناحکومی مرۆییەو پێشتر لەژێر ناوی (فیدراسیۆنی سەراسەری پەنابەرانی عێراقی) کاری کردووە وە لەئیستادا لەبەر ڕۆشنایی و پابەندبونمان بە یاساو ڕێنماییەکانی فەرمانگەی ڕێکخراوە ناحکومیەکانی عێراق ناچار بووین بە دامەزراندنی دامەزراوەیەکی نوێ بەناوی (دەزگای لوتکە بۆ کاروباری ئاوارە و پەنابەران) لەچوارچێوەی ئەم دامەزراوە نوێیەدا بەردەوام دەبین و درێژە بەکاروچالاکیەکانمان ئەدەین لە پێشکەشکردنی خزمەتگوزاری خۆبەخشانە بە ئاوارە و پەنابەران لە ناخۆ و دەرەوەی عێراق بەرگری دەکات لەمافە جیهانییەکانی پەنابەران.\nخزمەتگوزاری مرۆیی یەکێکە لە پڕۆژەکانی دەزگای لوتکە بۆ فریاگوزاری و پێشکەشکردنی هاوکاری و یارمەتی و رێنمایی بە پەنابەران و هەموو ئەو کەسانەی کەبەهۆی بارودۆخی سیاسی عێراق و ناوچەکەو ئەو هەلومەرجە نالەبارەی بەهۆی جەنگە یەک لەدوای یەکەکانەوە هاتۆتە ئاراوە، پشێوی کۆمەڵایەتی و رکابەری ئاینی و نەتەوەیی لێکەوتۆتەوەو ناچارکراون بەجێهێشتنی زێدی خۆیان.\nکورتەیەک لە کاوچالاکیەکانی دەزگای لوتکە:\nبەمەبەستی بەدەستهێنانی ئامانجەکانمان لەیانزە ساڵی دەستبەکاربوونی لە ژێر ناوی (فیدراسیۆنی پەنابەران)دا (دەزگای لوتکە بۆ کاروباری ئاوارەو پەنابەران) توانیویەتی هاوکارو یارمەتیدەرێکی زۆر باشی پەنابەرانبێت لەناوخۆو دەرەوەی وڵات هەر لەپێشکەشکردنی رێنمای یاسایی بە پەنابەران لەکاتی کۆچکردنیانداو هەروەها دۆزینەوەی هەلی کار بۆ دیپۆرتکراوەکان لەکەرتی گشتی و تایبەت.\nکارکردن بۆ گەڕاندنەوەی تەرمی قوربانیانی رێگای هەندەران و گەڕان و پشکنین بە دوای بێسەروشوێن بووان، پێشکەشکردنی کۆمەک بە لێقەوماوانی جەنگ، وەک: (خواردن، جلوبەرگ، پێداویستی ناوماڵ هتد..)، هەروەها دابینکردنی دەرمان و ئامێری پزیشکی و ئۆتۆمبێلی فریاکەوتن و دابینکردنی تێچوی نەشتەرگەری بۆ ئاوارەو پەنابەران لە نەخۆشخانە حکومی و تایبەتەکاندا.\nبەدوا داچوون و ئامادەکردنی دەیان راپۆرت لەسەر ئەگەری کۆچکردنی بە لێشاوی هاوڵاتیان، چەندینجار بەشێوەی پڕۆژە بڕیارو یاداشتنامە لایەنی پەیوەندیدارمان لێ ئاگادار کردۆتەوە.\nبەهاوکاری رێکخراوە بیانییەکان و پەلکێشکردنیان بۆ هەرێمی کوردستان، چەندین بۆنەو ئاهەنگی جیاواز بۆ خوێندکارانی پەنابەران لە کامپەکاندا سازکراوە و دیاریی و خەڵات دابەشکراوە بەسەریاندا.\nئازادکردن و گەرانەوەی سەدان پەنابەری عێراق لە زیندانەکانی دەرەوەی ووڵاتدا و هەندێک جێ لە ژێر دەستی میلیشیا چەکدارەکاندا و گێڕانەوەیان بۆ ناوخانەوادەکانیان.\nبارەگای سەرەکی دەزگای لوتکە بۆ کاروباری ئاوارە و پەنابەرن لە عێراق پارێزگای سلێمانیسلێمانی/ لە هەریەک لەم ووڵاتانەی نوێنەرایەتی هەیە.\n(تورکیا – یۆنان – ڕۆمانیا – بولگاریا – ئیتالیا – هۆڵەندا – ماڵتا –– سوید – نەرویج – سوریا – ئەڵمانیا- بەریتانیا- کەنەدا – ئەمریکا).\nعێراق – سلێمانی گەڕەکی (412) ڕزگاری – کۆڵانی ژمارە (5) خانووی ژمارە (5).\nئەندامێتی لە دەزگای لوتکە\nهەموو ئه و کەسانەی ئارەزوودەکەن کەلەچوارچێوەی ئامانج وپەیرەوی و پرۆگرامی دەزگای لوتکەدا کار بکەن بۆ مەسەلەی پەنابەران، بەدور لە بیروباوەری سیاسی و رەگەز ونەژادیان دەتوانن ببنە ئەندامی فیدراسیۆن.\n• ئەندامان هەوڵ ئەدەن پەنابەران بۆ نیو ریزەکانی دەزگای لوتکە هان بدا و ئەندامگیری بکات.\n• ئەندامان ناویان لەلیستی گشتی ئەندامانی دەزگا تۆماردەکرێت و کارتی ئەندامەتییا بۆ دروست دەکرێت.\n• ئەندامیتی لەرێگای پرکردنەوەی فۆرمی دەزگای لوتکە دەست پیدەکاو پاشان وەلامی پەسەند بوونی ئەندامیتی پێدەدریتەوە.\n• هەموو ئه و کەسانەی دڵخوازانە دەبنە ئەندامی دەزگای لوتکە دەبێت مافی ئەندامەتی کە ساڵانە بری (30)دولارە بدەن.\n• ریکخراوەکانی مافی مرۆڤ ورێکخراوە ئینسانی و پەنابەریەکان دەتوانن بەشیوەی ریکخراوەیەک ببنە هاوکاروهەمائاگەنگی دەزگای لوتکە بۆ زیاتر خزمەتکردن بە ئاوارە و پەنابەران لە ناخۆ و دەرەوەی ووڵات.\n 📡 | 🏳 کوردیی ناوەڕاست | ماڵپەڕی 05-02-2020 www.lutka.org\n1. 👁 لە ماوەی 5 ساڵدا زیاتر لە نیو ملیۆن کەس لە عێراق و هەرێمی کوردستان کۆچیانکردووە\n🏷 پول: ☂ پارت و رێکخراو\n🚩 رێکخراو: 👐 خێرخواز\n🚩 رێکخراو: No specified\n🗺 وڵات - هەرێم: Bulgaria\n🗺 وڵات - هەرێم: Canada\n🗺 وڵات - هەرێم: 🇩🇪 Germany\n🗺 وڵات - هەرێم: Greece\n🗺 وڵات - هەرێم: Italy\n🗺 وڵات - هەرێم: Malta\n🗺 وڵات - هەرێم: 🇳🇱 Netherlands\n🗺 وڵات - هەرێم: Norway\n🗺 وڵات - هەرێم: Romania\n🗺 وڵات - هەرێم: 🇺🇸 United States\n➕ ئەڤ بابەتە ژ لایێ: (بەناز جۆڵا) ل: Feb 5 2020 6:35PM هاتیە تومارکرن\n✍ ئەڤ بابەتە بو دویماهیک جار ژ لایێ: (جوان عومەر ئەحمەد)ڤە: Feb 5 2020 10:34PM هاتیە ڕاست ڤەکرن\n👁 ئەڤ بابەتە 260 جار هاتیە دیتن\n📷 فایلا وێنەیی 1.0.3 14 KB Feb 5 2020 6:54PM بەناز جۆڵا\n📷 فایلا وێنەیی 1.0.2 15 KB Feb 5 2020 6:49PM بەناز جۆڵا\n📷 فایلا وێنەیی 1.0.1 15 KB Feb 5 2020 6:48PM بەناز جۆڵا\nفایلێن پەیوەندیدار 48,155


دوواین ئه‌نجامه سه‌ره‌تاییه‌كانی هه‌ڵبژاردنی كۆنگرێسی ئه‌مریكا\nبه‌پێی ئه‌نجامه سه‌ره‌تاییه‌كان، حزبی دیموكراته‌كان زۆرینه‌ی كورسییه‌كانی ئه‌نجومه‌نی نوێنه‌ران و كۆمارییه‌كانیش زۆرینه‌ی كورسییه‌كانی ئه‌نجومه‌نی سیناتیان له كۆنگرێسی ئه‌مریكا به‌ده‌ستهێناوه.\nبه‌پێی ئه‌نجامه نافه‌ڕمییه‌كان كه میدیاكانی ئه‌مریكا بڵاویانكردووه‌ته‌وه، تائێستا حزبی دیموكراته‌كان له كۆی 435 كورسی ئه‌نجومه‌نی نوێنه‌ران 223 كورسی به‌ده‌ستهێناوه، له به‌رامبه‌ردا كۆمارییه‌كان ته‌نها 199 كورسییان به‌ده‌ستهێناوه، به‌م پێیه‌ش حیزبه‌كه‌ی دۆناڵد تڕامپی سه‌رۆكی ئه‌مریكا له هه‌ڵبژاردنه‌كانی ئه‌نجومه‌نی نوێنه‌راندا توشی شكست هاتووه‌و دوای هه‌شت ساڵ دیموكراته‌كان توانیان زۆرینه‌ی ئه‌نجومه‌نی نوێنه‌ران به‌ده‌ستبهێننه‌وه.\nهه‌ر به‌پێی ئه‌نجامه سه‌ره‌تاییه‌كان، دووباره حزبی كۆمارییه‌كانی كۆنترۆڵی ئه‌نجومه‌نی پیرانیان گرتووه‌ته‌وه ده‌ست، به‌جۆرێك له كۆی 100 كورسی ئێستا خاوه‌نی 51 كورسین، له به‌رامبه‌ردا دیموكراته‌كان خاوه‌نی 46 كورسین، چاوه‌ڕوانیش ده‌كرێت له ئه‌نجامی ژماردنی ده‌نگه‌كانی ئه‌و كورسییانه‌ی ماونه‌ته‌وه كه هێشتا درێژه‌ی هه‌یه، كۆمارییه‌كان یه‌ك بۆ دوو كورسی دیكه ببه‌نه‌وه.\nله‌دوای ساڵی 2000ه‌وه ئه‌مساڵ زۆرترین كاندیدی موسڵمان به‌شداریی هه‌ڵبژاردنیان كردووه‌و له ویلایه‌تی میشیگن، راشیده تڵێبی به‌ڕه‌گه‌ز فه‌ڵه‌ستینی و ئیلهان عومه‌ری به‌ڕه‌گه‌ز سۆماڵی كێبڕكێكه‌یان برده‌وه‌و بوونه یه‌كه‌م ژنه موسڵمان كه بوونه‌ته ئه‌ندامی ئه‌نجوومه‌نی نوێنه‌رانی ئه‌مریكا.\nهه‌روه‌ها تائێستا 60 ژن سه‌ركه‌وتنیان بۆ كۆنگرێسی ئه‌مریكا به‌ده‌ستهێناوه.\nكۆنگرێسی ئه‌مریكا له ئه‌نجومه‌نی سینات و نوێنه‌ران پێكدێت، 100 كورسی بۆ ئه‌نجومه‌نی سیناته و 435 كورسیش بۆ ئه‌نجومه‌نی نوێنه‌ران كه كۆی گشتییان ده‌كاته 535 كورسی.\nده‌نگدانه‌كه بۆ هه‌ڵبژاردنی ته‌واوی ئه‌ندامانی ئه‌نجومه‌نی نوێنه‌رانی ئه‌مریكا بوو كه ژماره‌یان 435 ئه‌ندامه، له‌گه‌ڵ سێیه‌كی ئه‌ندامانی ئه‌نجومه‌نی پیران, كه‌ده‌كاته 35 ئه‌ندام له كۆی 100 ئه‌ندام.


٢٨ کەس بەبێ دادگاییکردن لە زیندانەکانی هەولێر و دهۆک’دان – RojNews.News\n٢٨ کەس بەبێ دادگاییکردن لە زیندانەکانی هەولێر و دهۆک’دان\n27/02/2020 - 7:13:28 pm\nپێنجشەممە, 9 ينا 2020 – 11:24 ڕۆژنیوز – ناوەندی هەواڵەکان\nلە کاتێکدا لەناو کۆمەڵگای کوردیدا، یەکێتی و یەکڕیزی کەوتووەتە ڕۆژەڤەوە، لە هەولێر و دهۆک بەهۆی بیروڕای جیاوازەوە دەستگیر دەکرێن، بە تایبەت دوای سەرهەڵدانەکەی شیلادزێ لەدژی هێرشەکانی سوپای داگیرکەری تورک لە ساڵی ٢٠١٨ـدا، هاوڵاتیانی ئەو ناوچانە لێپرسینەوەیان لێدەکرێت و زۆر کەسیش دەستگیر دەکرێن.\nبەپێی زانیاری هاوڵاتیان، زۆربەی ئەو کەسانەی زیندانیی دەکرێن، لە ڕێگەی تۆڕە کۆمەڵایەتییەکانەوە بیری خۆیان دەخەنە ڕوو یان ڕەخنە لە دەسەڵات دەگرن، لەلایەکی دیکەشەوە هەڕەشە لە چەندین کەسی دیکە دەکرێت و هێزەکانی ئاسایش هەندێک بەڵگەیان پێی واژۆ دەکەن.\nبەپێی زانیاریی سەرچاوەکان کە بە ڕۆژنیوزیان ڕاگەیاندووە، بیانوەکان لەسەر زۆربەی ئەو کەسانەی دەستگیر کراون بنەمایەکی یاساییان نییە، بۆیە ماوەیەکی درێژ ڕادەگیرێن و نادرێنە دادگا.\nبەپێی زانیارییەکان تەنیا لە سێ مانگی کۆتایی ساڵی ٢٠١٩ـدا لە ناوچەی بادینان و سۆرانی سەربە هەولێر و دهۆک، ٢٨ هاوڵاتی کە لە ناویان پێشمەرگە و ئەندامی پارتەکانیش هەن دەستگیرکراون و دەوترێت لە زیندانەکانی دهۆک و هەولێر (مەسیف) ڕادەگیرێن.\nیەکێک لەو کەسانەی ماوەیەکی زۆرە دەستگیرکراوە، ئیدریس سەلیم محەمەد ئەندامی تەڤگەری ئازادیی کۆمەڵگەی کوردستانە، کە ٨ی مانگی ٥ی ٢٠١٩، لە هەولێر و لەلایەن ئاسایشەوە دەستگیرکراوە و تا ئێستاش ئازاد نەکراوە، بۆ ئازادیی ئیدریس سەلیم تائێستا زۆر کەس لە ناوخۆ و دەرەوەی وڵات چالاکییان ئەنجامداوە، لەسەر ئەو بابەتەش نامە پێشکەشی ئەمنستی ئیترناشنال کراوە.\nگەنجێک بەناوی ئەیوب خەلیل کە خەڵکی کەرکوکە و لەدژی داگیرکارییەکانی دەوڵەتی تورک لە برادۆست بەشداری چالاکییەکانی قەڵغانی زیندوو ببوو، لە کاتی گەڕانەوەیدا بۆ ماڵەوە، ڕۆژی ٨ی مانگی ٧ی ٢٠١٩ لە سیدەکان لەلایەن ئاسایشەوە دەستگیرکراوە و دوو ڕۆژ دواتر براوەتە زیندانی مەسیف لە هەولێر، هەندێک لە ڕاگەیاندنەکان باسیان لەوە کردووە کە لە کاتی دەستگیرکردنیدا ئەشکەنجە دراوە، ئەیوب تا ئێستا لە زیندانی مەسیف ڕاگیراوە.\nسێ گەنجی برادۆستی بە هۆکارێکی نادیار دەستگیر کراون، بەڵام دەوترێت کە ئەو سێ گەنجە لەسەر داوای دەوڵەتی تورک دەستگیرکراون و ماوەی پێنج مانگە لە زیندانی مەسیف ڕاگیراون، خالس ڕەشید شێخۆ تەمەن ١٧ ساڵ خەڵکی گوندی لێتانی برادۆست، ڕەشید ئیسماعیل عەزیز خەڵکی گوندی تارەجار، ئلیاس یاسین حسێن خەڵکی گوندی دەرهۆلی برادۆسی ناوی ئەو سێ گەنجەیە.\nفشارەکان لە بادینان و شەپۆلی دەستگیرکردنەکان\nلە کاتی سەرهەڵدانەکەی شیلادزێ’وە کە دژی بارەگاکانی سوپای داگیرکەری تورک و هێرشە ئاسمانییەکانی بۆسەر ناوچەکە بەڕێوەچوو، تا ئێستا لەو ناوچەیەدا فشارێکی زۆر دەخرێتە سەر هاوڵاتیان و تەنانەت بەهۆی بڵاوکردنەوەی بابەت لەسەر تۆڕە کۆمەڵایەتییەکان دەستگیردەکرێن.\nبەپێی سەرچاوەیەک کە نەیویست ناوی ئاشکرا بکرێت، لە زیندانەکاندا فشار دەخرێتە سەر هاوڵاتیان کە دەست لە بۆچوونی خۆیان هەڵگرن و دژی دەسەڵات و هەبوونی تورکیا نەوەستنەوە، هەروەها سەرچاوەیەکی دیکەش ئاشکرایکردووە کە دەوڵەتی تورک و هەواڵگری فشار دەخەنە سەر هاوڵاتیان تا سیخوڕییان بۆ بکەن.\nناوی ئەو کەسانەی لە هەولێر و دهۆک دەستگیرکراون بەم شێوەیە:\n١– نەوزاد ئەحمەد ئۆرەماری\n٢– سەلاح حسێن ڕێکانی\n٣– دڵشاد قادر زێباری- پێشمەرگە\n٤– شیمال سالح ئۆرەماری\n٥– ڕۆژهات ئقبال ڕیکانی\n٦– جیهاد ڕژدی ڕیکانی\n٧– شەوکەت برقی ئۆرەماری\n٨– پەروەر زێبار ئۆرەماری\n٩– میعاد ئەحمەد ئۆرەماری\n١٠– ئەزوەر ئەنوەر ئۆرەماری\n١١– نەشوان عەبدولواحد ڕێکانی\n١٢– فیلار عەلی ئۆرەماری\n١٣– کاوە حسێن ئۆرەماری\n١٤– جەمال تەحسین دۆسکی\n١٥– کاروان محەمەد یەحیا ڕێکانی\n١٦– نەوزاد مستەفا دۆسکی\n١٧– قەهرەمان شوکری زەینەدین ڕیکانی\n١٨– سوحەیب محەمەد ڕێکانی\n١٩– ڕێدار جانگیر ڕەزگەیی ڕێکانی\n٢٠– حازم شاباز بادین بیاری ڕێکانی\n٢١– محەمەد محەمەد شەرەف بیاری ڕێکانی\n٢٢– کارکەر عەبدی سیتەیی ڕێکانی\n٢٣– ئاسف زێباری\n٢٤– ئەیوب خەلیل\n٢٥– ئیدریس سەلیم\n٢٦– خالس ڕەشید شێخۆ تەمەن ١٧ ساڵ\n٢٧– ڕەشید ئیسماعیل عەزیز\n٢٨-ئلیاس یاسین حسێن.\n“ئازادکردنی ئۆجالان کلیلی ئاشتی و چارەسەرییە بۆ ڕۆژهەڵاتی ناوەڕاست”\nگەشتە ئاسمانییەکانی سلێمانی – تاران دەستپێدەکەنەوە


مانگانە 1500 جۆری دەرمان پکشنینیان بۆ دەکرێت\nشوان به‌رزنجی 15/01/2020 - 20:37 بڵاوکراوەتەوە لە ڕاپۆرت\nلە ساڵانی نەوەدەکانی سەدەی رابردوودا، تا دوای ساڵی 2006، زۆربەی دەرمان و بازاڕەکانی دەرمان لە هەرێمی کوردستان، لە ڕێگەی قاچاخەوە، بەبێ تۆمارکردن، رێگەپێدان، پشکنین و چاودێری دەهێندران و دابەش دەکران، تەنانەت تا کۆتایی ساڵی 2012 هەرێمی کوردستان توانای پشکنینی دەرمان و تۆمارکردنی نەبوو، بەڵام ئێستا مانگانە 1500 جۆری دەرمان دەپشکنرێن و بە هەزاران جۆری دەرمانیش نرخیان بۆ دیاری دەکرێت.\nلە دامەزراوەی کۆنتڕۆڵی جۆریی دەرمان، تاقیگەکانی دامەزراوەکە لە ڕووی چۆنایەتی و چەندایەتییەوە پێشکەوتنی بەرچاویان لە ژمارەی ئامێرەکان و سەرچاوەی مرۆییەوە بەخۆوە بینیوە، ئێستا توانای پشکنینی مانگانەی 1000 تاوەکوو 1500 باجی جیاوازی دەرمانیان هەیە، پشکنینەکانی تاقیگەکانی بایۆلۆجی و کیمیایی دامەزراوەی کۆنتڕۆڵی جۆریی کوردستان لە سەرانسەری عێراقدا باوەڕپێکراون.\nپێش چەند ساڵێک هیچ هەوڵێکی تیۆری و پڕاکتیکی لە کوردستان بۆ بە زانستیی تۆمارکردنی دەرمان و کارگەکانی بەرهەمهێنانی دەرمان نەبوو، لەکاتێکدا بەغدا دەیان ساڵە کار بەو پڕۆسە زانستییه گرنگە دەکات، ئامانجی تۆمارکردن بەرزکردنەوەی کوالێتی و سەلامەتی و کاریگەریی دەرمانەکانە بۆ پاراستنی هاووڵاتییان، لەو چەند ساڵەی دواییدا پڕۆسەی تۆمارکردنی دەرمان لەسەر بنچینەی زانستی، لەژێر کۆنتڕۆڵێکی ئیداریی بەهێزدا پشکەوتنی زۆری بەخۆیەوە بینیوە، کە ئێستا نزیکەی دوو هەزار دەرمان بەشێوەی زانستی لەسەر ستانداردی بەغدا و وڵاتانی دراوسێ و جیهان، تۆمار کراون.\nد.گۆران ڕۆژبەیانی، بەڕێوەبەری کۆنترۆڵی دەرمان لە وەزارەتی تەندروستی بە (باس)ی راگەیاند، 70%ی ئەو دەرمانانەی بۆ عێراق دێت، بە کوردستاندا تێدەپەڕێت، زۆربەی کۆمپانیاکانی دەرمانیش لە کوردستان کار دەکەن، گوتیشی: "ئێستا توانای کۆنترۆڵی دەرمانی کوردستان بەرز بووەتەوە، مانگانە پشکنین بۆ هەزار و 500 جۆری دەرمان دەکەین، پێشووتر مانگانە 500 بۆ 600 جۆر پشکنین دەکرا".\nروونیشی کردەوە، ئێستا هەوڵ دەدەن پشکنینی دەرمان بۆ سەرووی دوو هەزار جۆر بەرز بکەنەوە، گوتیشی: "نووسراومان بۆ وەزارەتی تەندروستی کردووە، بۆ ئەوەی تواناکانمان زیاتر بکرێت و تاقیگەکانمان گەورەتر بکرێن و ئامێری پێشکەوتووترمان بۆ بهێندرێت، بۆ ئەوەی پشکنینی دەرمان بۆ زیاتر لە دوو هەزار جۆر بەرز بکەینەوە".\nرۆژبەیانی جەختی کردەوە، کە ئەو کابینەیە هەماهەنگە بۆ ئەوەی کەرتی چاودێری و کۆنترۆڵی دەرمان بەرەو پێش ببردرێت، گوتیشی: "دوای ئەوەی پشکنینی ئێمە لە هەموو بەغدا دانی پێدا نرا، ئێستا لۆدێکی زۆر کەوتووەتە سەرمان، ئەمەش وای کردووە، دەرمانێکی زۆرمان بۆ بێت، بۆیە پێویستمان بە تاقیگەی گەورەترە".\nلە بابەتی نرخ دانان بۆ دەرمان، پڕۆسەکە چووەتە قۆناغێکی پێشکەوتوو، زیاتر لە 8 هەزار بەرهەمی دەرمانسازی لەسەر ستانداری جیهانی و وڵاتانی دراوسێ، پڕۆسەی نرخ دانانیان تەواو بووە.\nبەڕێوەبەری کۆنترۆڵی دەرمان دووپاتی کردەوە، پڕۆسەی نرخدانان لەسەر دەرمان دووبارە دەکرێتەوە، گوتیشی: "ئەو کۆمپانیایانەی نرخیان بۆ داندراوە، دووبارە نرخیان بۆ دادەنرێتەوە، بۆ ئەوەی لێیان دڵنیابینەوە نرخەکان گونجاون، لە هەر شوێنێک نرخ گران بێت، بەدواداچوونی بۆ دەکەین و کار لەسەر سکاڵاکان دەکەین".\nدامەزراوەی کۆنتڕۆڵی جۆریی دەرمان بە زەخیرەکردنی داتاکان لە ڕێی سیستم و داتابەیسی ئەلیکتڕۆنی، توێژینەوەی زانستی لە تاقیگەکان بە هەماهەنگی لەگەڵ زانکۆکانی کوردستان، لیژنەی باڵای زانستی، پۆلێنکردنی بەرهەمە دەرمانسازییەکان، ئەپلیکەیشن و داتابەیسی دەرمان بە کوردی بۆ هاونیشتمانییان لەژێر ئیدارەدانێکی چڕدایە و دامەزراوەی کۆنتڕۆڵی جۆریی دەرمان لە ئاستێکی بەرزی زانستیدایە.\nرۆژبەیانی ئەوەی خستە ڕوو، دامەزراوەی کۆنتڕۆڵی جۆریی دەرمان وەک یەکەمین دامەزراوەی حکوومی لەسەر ئاستی عێراق و کوردستان، سیستمی ئەلیکتڕۆنی مامەڵەکانی کردووە: "لە ڕێی ئەو سیستمە ئەلیکتڕۆنییە ئیدارییە پڕۆفیشناڵەوە، سەرجەم مامەڵەکانی دامەزراوەکە و کۆمپانیاکان بە ریزبەندی و بەخێرایی رایی دەکرێن، ئەو سیستمە ئەلیکتڕۆنییە، ئیدارەدانی کارمەندان رێکخراوتر و مامەڵەکانیش خێراتر و وردتر و رۆتینیاتیش کەمتر دەکاتەوە”.\nزیاتر لە 210 کۆمپانیای بواری دەرمان لە هەرێمی کوردستان مۆڵەتیان پێ دراوە، بۆیە دامەزراوەی کۆنتڕۆڵی جۆریی دەرمان چاودێرییەکی چڕی لەسەر کۆمپانیاکان، کۆگا و دەرمانخانەکان و شوێنی نایاسایی دەرمانفرۆشی داناوە، بەمەبەستی پاککردنەوەی بازاڕ لە دەرمانی خراپ، ساختە، قاچاخ و بەسەرچوو،\nلە ماوەی دوو ساڵی رابردوودا دەیان تەن دەرمانی ساختە و قاچاخ و خراپ دەستیان بەسەردا گیراوە، سەدان دەرمانخانە، کۆگا، کۆمپانیا و شوێنی نایاسایی دەرمانفرۆشی داخراون و سزا دراون، ئێستا بازاڕەکانی دەرمان لە کوردستان بەراورد بە پێشوو باشتر و کوالێتیی دەرمانەکانی بەرزترە.\nگۆران رۆژبەیانی دووپاتی دەکاتەوە، هەموو چالاکییەکانی دامەزراوەی کۆنتڕۆڵی جۆریی دەرمان لە ماوەی رابردوو و ئێستا، بە هەماهەنگی لەگەڵ دەزگای ئاسایش و پۆلیس و ئیدارەی شارەکان بووە.\nئەو گوتیشی: "ئەو کۆمپانیایانەی دەرمان هاوردە دەکەن، بە چەند قۆناغ و فلتەرێک تێدەپەڕن، بۆ نموونە سەیری کوالێتیی دەرمانەکان دەکەین، پەڕاوی دەرمانەکان سەیر دەکەین، بۆ ئەوەی بزانین لە وڵاتی بەرهەمهێنەر لە پشکنین دەرچووە یاخود دەرنەچووە، دوای دڵنیابوون، ئەوا دەرمانەکە دووبارە پشکنینی بۆ دەکرێتەوە".\nد. ئەمیر چەلەبی، سەرۆکی سەندیکای دەرمانسازانی کوردستان بە (باس)ی راگەیاند، لە کابینەی نۆیەمی حکوومەتدا هەوڵی رژد هەیە بۆ ئەوەی پرسی دەرمان و کۆنترۆڵی دەرمان بە دامەزراوەیی بکرێ، گوتی: "ئێستا حکوومەت دەستی کردووە بە پلانی دامەزراندنی دامەزراوەی دەرمان و خۆراک، ئەو کارە بکرێت هەنگاوێکی زۆر گرنگ دەبێت و کارەکانی کۆنترۆڵی دەرمان باشتر دەبن".\nلە فڕۆکەخانە و دەروازەکان لیژنەی تایبەت بۆ پشکنین دانراون و هەموو دەرمانێک ستیکەری لێ دەدرێت.\nگۆران ڕۆژبەیانی جەختی کردەوە، ستیکەری دەرمان بۆ کۆنتڕۆڵکردنی کوالێتیی دەرمان لەسەر ڕووی پاکەتی ھەموو دەرمانێکی پشکێنراو دەدەن و ساخته ناکرێت، گوتیشی: "دڵنیایی دەدەین ستیکەری سەر ئەو دەرمانانەی، کە لە بەڕێوەبەرایەتیی کۆنتڕۆڵی جۆری دەرمان پشکنینیان بۆ دەکرێت، ھەرگیز تەزویر ناکرێت".


📝 ئەنجومەنی وەزارەتی خوێندنی باڵا پرسی پێشکەشکارانی دبلۆمی باڵا و ماستەر و دکتۆرای چارەسەر کرد курдские документы\n📅 Добавлен May 18 2020 8:09PM\n👁 Этот пункт был просмотрен раз 596\nئەمڕۆ دوشەممە ڕێکەوتی (18/5/2020) بەسەرپەرشتی د. ئ [ Больше... 👁] ✖ ✖ 0 2 ✔ 99% ✍ B.J. 18-5-2020 20:09:22\n📝 بڕیاری نوێی وەزارەتی خوێندنی باڵا لەبارەی ئەو خوێندکارانەی لە دەرەوەی وڵات دەخوێنن курдские документы\n📅 Добавлен Jul 9 2020 2:20PM\n👁 Этот пункт был просмотрен раз 415\n09-07-2020 [ Больше... 👁] ✖ ✖ 1 1 ✔ 99% ✍ R.H. 9-7-2020 14:20:19\n📝 بۆ خۆپاراستن لە ڤایرۆسی کۆرۆنا، وەزارەتی خوێندنی باڵا ژوورێکی عەمەلیات پێکدەهێنێت курдские документы\n📅 Добавлен Feb 26 2020 7:02PM\nوەزیری خوێندنی باڵا و توێژینەوەی زانستیی هەرێمی کو [ Больше... 👁] ✖ ✖ 0 2 ✔ 99% ✍ B.J. 26-2-2020 19:02:41\n📕 چالاکییەکانی وەزارەتی خوێندنی باڵا و توێژینەوەی زانستی لەکابینەی پێنجەمی حکومەتی هەرێمی کوردستان 2009-2006 библиотека\n👁 Этот пункт был просмотрен раз 3,864\nوەزارەتی خوێندنی باڵا 2009 [ Больше... 👁] ✖ ✖ ✖ 0 0 ✔ 64% ✍ H.B. 31-3-2014 0:40:07\n📕 چالاکییەکانی وەزارەتی خوێندنی باڵا و توێژینەوەی زانستی لەکابینەی پێنجەمی حکومەتی هەرێمی کوردستان 2009-2007 библиотека\n👁 Этот пункт был просмотрен раз 3,440\n2009 [ Больше... 👁] ✖ ✖ ✖ 0 0 ✖ 56% ✍ B.J. 31-3-2014 0:40:07\n😊 دۆکومێنتێکی پڕ لە هەڵەی وەزارەتی خوێندنی باڵای باشوور! Анекдоты\n📅 Добавлен Jun 9 2014 5:36PM\n👁 Этот пункт был просмотрен раз 4,674\n... [ Больше... 👁] ✖ ✖ 0 0 ✔ 68% ✍ H.B. 9-6-2014 17:36:58\n📝 راگەیاندنی وەزارەتی خوێندنی باڵا و تویژینەوەی زانسی курдские документы\n📅 Добавлен Nov 10 2013 9:13AM\n👁 Этот пункт был просмотрен раз 4,942\nرۆژی پێنجشەممە، (7-11-2013) لە سایتی ئاوێنە بابەتێ [ Больше... 👁] ✖ ✖ ✖ 0 0 ✔ 79% ✍ H.B. 10-11-2013 9:13:29\n📝 راگەیەنراوی کۆبوونەوەی ئەنجومەنی وەزارەتی خوێندنی باڵا 08-04-2020 курдские документы\n📅 Добавлен Apr 8 2020 11:51PM\n👁 Этот пункт был просмотрен раз 644\nئەمڕۆ چوارشەممە 08-04-2020 بە ئامادەبوونی سەرجەم ئ [ Больше... 👁] ✖ ✖ 0 2 ✔ 99% ✍ B.J. 8-4-2020 23:51:06\n📝 رونکردنەوەی وەزارەتی خوێندنی باڵا و توێژینەوەی زانستی سەبارەت بە موچە курдские документы\n📅 Добавлен Jun 28 2020 1:10AM\n👁 Этот пункт был просмотрен раз 400\nرونکردنەوەیەک لە بەڕێوەبەرایەتی ڕاگەیاندنی وەزارەت [ Больше... 👁] ✖ ✖ 0 1 ✔ 99% ✍ J.O.E. 28-6-2020 1:10:07\n📝 سەرۆکی زانکۆی پۆلیتەکنیکی سلێمانی: لەبڕینی دەرماڵەی موچەخۆرانی وەزارەتی خوێندنی باڵا ناڕازین курдские документы\n📅 Добавлен May 23 2020 11:16AM\n👁 Этот пункт был просмотрен раз 528\nبەرێزان مامۆستایان و فەرمانبەران و خوێندکارانی زان [ Больше... 👁] ✖ ✖ 0 2 ✔ 99% ✍ B.J. 23-5-2020 11:16:32\n📊 Статистика Статьи 380,136\nПохожие файлы 48,299\n| Время создания страницы: 6,318 секунд!


له‌ئه‌مریكا، پۆلیس یه‌كجار قسه‌ده‌كات\nلڤین: لە هەژماری لوقمان غه‌فوور\nمانگی دیسێمبه‌ری ساڵی پار بوو، سه‌عات 7 و ده ده‌قیقه به‌یانی بوو ژیلا-ی كچم گه‌یانده به‌رده‌م زانكۆی مینیسۆتا. هێشتا دنیا رووناك نه‌بوو بۆوه. كاتێك له پاركی ئۆتۆمبێلی زانكۆ هاتمه ده‌ره‌وه و ده‌ستمكرده‌وه به رۆیشتن زۆر له‌سه‌رخۆ ئه‌ڕۆیشتم. ئۆتۆمبێلێكی پۆلیس له‌ته‌نیشتمه ئه‌ڕۆیشت. لاشعوری پۆلیس له ئه‌مریكا هه‌یبه‌ت و ترسێكی گرانی هه‌یه. هێواشی رۆیشتنی ئۆتۆمبێلی پۆلیسه‌كه ترسی خسته دڵمه‌وه.\nمن خێراترم كرد، ئه‌و هاته دوای من و له‌ناكاو گڵۆپی فه‌راره‌ی سه‌ر ئۆتۆمێله‌كه‌ی هه‌ڵكرد، واته پێمئه‌ڵێت بوه‌سته. لامدایه لای قه‌راغ شه‌قامه‌كه‌و ئۆتۆمبێله‌كه‌م راگرت. به‌پێی یاسا كه پۆلیس دائه‌به‌زێت له ئۆتۆمبێله‌كه‌یی و ده‌گاته لای تۆ، ئه‌بێت هه‌ردوو ده‌ستت له‌سه‌ر سوكانی ئۆتۆمبێله‌كه بێت، ئه‌ویش به‌سه‌ری په‌نجه ئه‌یكێشێت به جامی تەنیشت شۆفێر وه‌ك ئاماژه بۆ داگرتنی جامه‌كه ئه‌گه‌ر جامه‌كه‌ت كراوه نه‌بێت. نابێت له نیوه‌ی جامه‌كه كه‌متر داگریته خواره‌وه. پێکەنین و گاڵتەو گەپ نییە. ڕوخساری ھەردوولا ئەبێت جددی بێت.\nبه‌رێزه‌وه پۆلیسه‌كه به‌یانی باشی لێكردم و وتی: "ئه‌م ئۆتۆمبێله هی خۆته؟". هه‌مووی شه‌ش مانگ بوو كڕیبووم بۆ خێزانه‌كه‌م، وتم: "نه‌خێر به‌ناوی خێزانه‌كه‌مه‌وه‌یه". وتی:"ئه‌توانم په‌ڕاوی یاسایی ئۆتۆمبێله‌كه و مۆڵه‌تی لێخوڕین و بیمه‌ی ئۆتۆمبێله‌كه ببینم؟". وتم:"به‌دڵنیایی".\nكاتێك په‌ڕاو و بیمه و مۆڵه‌تی شۆفێریم دایه، رۆیشت و پاش كه‌مێك گه‌ڕایه‌وه، وتی:"به‌رێز هه‌ردوو جامی پێشه‌وه‌ی لای شۆفێر و لای سه‌كن، ره‌شترن له‌وه‌ی مۆڵه‌ت پێدراوه له ویلایه‌تی مینیسۆتا". من تێمگه‌یاند كه ئه‌م ئۆتۆمبێله‌كه‌م كڕیوه كه‌س پێی نه‌وتووم. ئه‌ویش وتی:"تۆ له ویلایه‌تێكی تر كڕیوته، هه‌ر ویلایه‌ته‌وه یاسایه‌كی هه‌یه، به‌هه‌ر حاڵ نابێت تاریكی ئه‌و دوو جامه‌ی پێشه‌وه له 30% زیاتر بێت". ئامێرێكی بچكۆڵه‌ی ده‌رهێنا هه‌ر به‌قه‌ده‌ر پاكه‌ته شقارته‌یه‌ك بوو، پێوه‌ری خوێندنه‌وه‌ی تاریكی جامی ئۆتۆمبێله‌كه‌ی پیشاندام كه 50% ره‌ش بوو. تێگه‌یشتم مناقه‌شه‌ی ناوێت. وتی: "من له ناو سیستمه‌كه مۆڵه‌تی 2 رۆژت بۆ ئه‌نووسم بۆ چاككردن، تا دوو رۆژی تر ئه‌و له‌زگه‌یه‌ی لێكه‌ره‌وه و بیكه به 30%".\nلێره‌دا گفتۆگۆ ته‌واو، كاتێك رایگرتم و په‌ڕاوی ئۆتۆمبێله‌كه و مۆڵه‌تی لێسه‌ندم و بردی بۆ ناو ئۆتۆمبیله‌كه‌ی خۆی بۆ پشكنین تا بزانێت سه‌رپێچی ترم هه‌یه یان نا، من به‌دوای پۆلیسه‌كه‌دا دانه‌به‌زیم و چه‌له‌حانێی له‌گه‌ڵ بكه‌م. چونكه له‌ئه‌مریكا له‌كاتی وه‌ستانی ئۆتۆمبێل له‌لایه‌ن پۆلیسه‌وه تۆ بۆت نییه ده‌رگا بكه‌یته‌وه. ته‌نیا ده‌ست به‌ریت بۆ ده‌رگاكه بۆی هه‌یه ده‌مانچه راكێشێت و ته‌قه‌ت لێ بكات.\nئه‌م قسانه‌م بۆئه‌وه‌یه ئه‌وه‌ی ئه‌یبینم له كوردستان مه‌سه‌له‌ی سه‌رپێچی و كاری قه‌ده‌غه له شۆفێریدا. پۆلیسی هاتووچۆ كاتێك دوای هه‌یه بۆ نه‌كردنی ئه‌و كاره، یان ئۆتۆمبێل راده‌گرێت، نازانم بۆ خه‌ڵك له ئۆتۆمبێله‌كه‌ی دائه‌به‌زێت و چه‌له‌حانێ له‌گه‌ڵ پۆلیس ئه‌كات؟. ئه‌م هه‌موو قسه‌كردنه بێسووده چ كه‌ڵكی هه‌یه كه نه‌بێت به په‌ند و دواتر سوودی لێوه‌نه‌گیرێت.\nله‌ساڵی 1993ه‌وه ئه‌ڵێن ئۆتۆمبێلی جامڕه‌ش قه‌ده‌غه‌یه. تائێستا خه‌ڵكی ئه‌و كوردستانه پابه‌ند نابێت پێوه‌ی. كاتێك له‌هاووڵاتییه‌كی ئاسایی ده‌پرسیت بۆ جامی سه‌یاره ره‌ش ده‌كه‌یت، ده‌ڵێت ئه‌ی بۆ لێپرسینه‌وه له به‌رپرس و منداڵی به‌رپرسه‌كان ناكه‌ن. تۆ ئه‌و سه‌رپێچییه مه‌كه با منداڵی به‌رپرس و به‌رپرسه‌كان نامۆ و نایاساو ناپه‌سه‌ند و سه‌رپێچیكار ده‌ركه‌ون، تاوه‌كو تۆش یاسایی و به‌رپرسیار و دڵسۆز ده‌ركه‌ویت.\n5543 جار بینراوە\nفرۆكەكەی لەئەفغانستان خرایەخوارەوە ئەمریكی بوو\nئیلهان عومه‌ر به‌رگری له قاسم سوله‌یمانی ده‌كات\nئەمریكا لەبارەی هێرشە نادیارەكانی عێراق هۆشداری دەدات\nلە ئێستادا شەپۆڵ و ھێرشی ڤایرەسی كۆڕۆنا لە بەرزبوونەوەیە بەتایبەت لەشاری ھەولێر، تا پێت دەكرێت ئەركێكی ئینسانییە كە زۆر پێویستی نەكرد نەچیتە دەرەوە و قەڕەباڵخیی و لە ئەگەری چوونە دەرەوەت ماسكی گونجاو ببەستە.\nدوای من نۆبه‌ی ئێوه‌یه\nئه‌وه ڕوونه پارتی په‌رله‌مانی به‌م ده‌رده برد، له‌سه‌ر سكاڵایه‌كی سه‌رۆكی حكومه‌ت په‌رله‌مانتاری گه‌یاند به ده‌ركردنی فه‌رمانی گرتن! په‌رله‌مانێك كه نه‌یتوانیبێ وه‌زیرێك له‌سه‌ر موچه میوانداری بكات به‌ڵام له‌سه‌ر ڕه‌خنه له‌سه‌رۆكی حكومه‌ت په‌رله‌مانتاری خۆی ته‌سلیم به‌دادگاو فه‌رمانی گرتن بكات! ئه‌وه من ئه‌و په‌رله‌مانه كه به‌وجۆره بێت جێیدێڵم، ئێوه به‌مه ڕازی مه‌بن\nوێنەگرتن جگە لەوەی هونەری دەرخستنی رووی جیاواز و مانای جیاوازەوە، هاوکات وێنە دەبێت قسەبکات، وێنەگری خولیای دەوێت وەک وێنەگری مستەفا کازمی، بەڵام حەیف وێنەگری بەرپرسەکانی ئێمە ئیش و کاریان ئەوەیە لەکاتی تۆقە و پێکەنین و دانیشتنی ئاسایی وێنە بگرن خەڵاس و براوە\nساڵیادی شه‌هیدکردنی قاسملۆ\nله کۆتاییه‌کانی ١٩٨٨ ڕه‌فسنجانی له‌ڕێگه‌ی مام جه‌لاله‌وه داوای دانیشتن و گفتوگۆ له‌گه‌ڵ د.قاسملۆ ده‌کات، هه‌ردوو لایه‌ن ڕێکده‌که‌ون به‌شێوه‌یه‌کی نهێنی له ڤیه‌ننا دانیشتن بکه‌ن و بگه‌نه ڕێکه‌وتن.\nكێ ئیزدییەكانی رزگاركرد؟\nنوسەرێك لە سلێمانی: دەزگای پاراستنی پارتی هێرشیان كردە سەرم\nتەڤگەری ئازادی: هیچ هەڤاڵێكمان نەماوە لە هەولێر پارتی دەستگیری نەكردبێت\nوەزارەتی كارەبای عێراق لە بارەی كڕینی كارەبا لە كۆمپانیای كرا رونكردنەوە دەدات


هه‌ڵوێسته‌كانی یه‌كێتی هه‌میشه له به‌رژه‌وه‌ندیی خه‌ڵكی كوردستاندایه\nئارێز عه‌بدوڵڵا: هه‌ڵوێسته‌كانی یه‌كێتی هه‌میشه له به‌رژه‌وه‌ندیی خه‌ڵكی كوردستاندایه   6/7/2017\nله‌دیدارێكدا له‌گه‌ڵ كوردستانی نوێ، ئارێز عه‌بدوڵڵا ئه‌ندامی سه‌ركردایه‌تیی یه‌كێتیی نیشتمانیی كوردستان رووناكی خسته‌سه‌ر گرنگی دواكۆبوونه‌وه‌ی ئه‌نجومه‌نی سه‌ركردایه‌تی‌و رێكه‌وتنامه‌ی یه‌كێتی‌و گۆڕان‌و پرسی ریفراندۆم‌و په‌یوه‌ندییه‌كانی نێوان هه‌رێم‌و به‌غداو چه‌ندین بابه‌تی تر له‌باره‌ی كاراكردنه‌وه‌ی په‌رله‌مان‌و هه‌ڵویستی یه‌كێتی له‌باره‌ی رێگرتن له قوڵبوونه‌وه‌ی كێشه‌كان‌و قۆناغی دوای داعش.\nدیداری: ته‌ها عه‌بدولڵا، هه‌ولێر\nسیاسه‌تی یه‌كێتی‌و خواستی خه‌ڵكی كوردستان\nسه‌ره‌تا له‌باره‌ی دوا كۆبوونه‌وه‌ی ئه‌نجومه‌نی سه‌ركردایه‌تی‌و ئه‌و ته‌وه‌رانه‌ی بڕیاری له‌باره‌یه‌وه‌درا ئارێز عه‌بدوڵڵا وتی: ئه‌نجومه‌نی سه‌ركردایه‌تی یه‌كێتیی نیشتمانیی كوردستان سه‌رپێی بڕیار ناداو هه‌ڵوێست وه‌رناگرێ، به‌ڵكو دوای شه‌ن‌وكه‌وكردن و گفتوگۆی چڕ بڕیار ده‌دات، بۆیه ئێمه پێمانوایه ئه‌و كۆبونه‌وانه‌ی له‌م دواییه كراون‌و هه‌موو ئه‌و بڕیار و هه‌ڵوێستانه‌ی وه‌رگیراون بڕیارو هه‌ڵویستی پێویست بوون‌و ره‌نگدانه‌وه‌ی سیاسه‌تی یه‌كێتی‌و خواستی خه‌ڵكی كوردستان بوون.\nوتیشی: زۆرجار هه‌ڵویستی تاكه كه‌سی تێكه‌ڵ به‌هه‌ڵویستی حزب ده‌كرێ، به‌تایبه‌تی له‌ناو یه‌كێتی، ئنجا ئه‌و هه‌ڵویسته پێشوازی لێبكرێ یان نا، به‌ڵام بوونی بۆچوونی جیاواز به‌كارێكی باش ده‌زانم، ئه‌وه ته‌نیا هه‌ڵویستی خۆیه‌تی، گرنگ ئه‌وه‌یه له‌دواجار یه‌ك بڕیارو یه‌ك هه‌ڵویست بین، له‌ناو یه‌كێتی ئه‌وه كراوه، چه‌ند بۆچوون خرابێته‌ڕوو له‌كۆتاییدا هه‌موومان یه‌ك هه‌ڵویستین.\nریفراندۆم زه‌مینه‌سازیی پێویسته\nسه‌باره‌ت به‌ریفراندۆم ئارێز عه‌بدوڵڵا وتی: ئێمه وه‌ك یه‌كێتیی نیشتمانیی كوردستان ریفراندۆم به رێگه‌یه‌ك ده‌زانین بۆ به‌ده‌ستهێنانی مافه‌كانمان، سه‌ربه‌خۆیی‌و مافی چاره‌ی خۆنووسینیش دروشمێكی سه‌ره‌كی خۆمانه‌و بڕوامان پێی هه‌یه، به‌ڵام ئێمه وه‌ك یه‌كێتی كه له‌كۆبوونه‌وه‌ی ئه‌نجومه‌نی سه‌كردایه‌تی جه‌ختی له‌سه‌ر كراوه‌ته‌وه پێمانوایه، ریفراندۆم زه‌مینه‌سازیی پێویسته، به‌تایبه‌تی له‌ڕووی یاسایی، زۆر به‌داخه‌وه ئه‌وانه‌ی له‌كه‌ناڵه‌كانی راگه‌یاندن زۆر به گه‌رمی باسی ئه‌و پرسه ده‌كه‌ن له واقیعدا یان به‌كردار كه‌متر هه‌نگاو ده‌نێن بۆ زه‌مینه‌سازی‌و سه‌رخستنی ریفراندۆم، ئێمه ده‌بێت جیاوازی بكه‌ین، ئایا ریفراندۆم دروشمه؟، ئه‌گه‌ر دروشمه ده‌كرێ هی یه‌ك حزب بێت‌و هی حزبێكی تر جیاوازبێت؟، یان رێگه‌یه‌كه بۆگه‌یشتن به‌ئامانجێكی نه‌ته‌وه‌یی، ئه‌گه‌ر رێگه‌یه‌كه بۆ ئامانجێكی نه‌ته‌وه‌یی، هه‌رلایه‌نێك ئنجا ئه‌و ئه‌و لایه‌نه چه‌ند په‌رۆشبێت بۆ به‌ده‌یهێنانی ئه‌و ئامانجه پێویسته په‌رۆشتر بێت بۆزه‌مینه‌سازی، به‌ڵام تائێستا ئه‌و زه‌مینه‌سازیه نه‌كراوه، ئه‌وه‌ش به به‌ڵگه‌ی ئه‌وه‌ی تائێستا كۆسپ له‌به‌رده‌م كاراكردنه‌وه‌ی په‌رله‌مان دروست ده‌كرێ، له‌كاتێكدا په‌رله‌مان زۆر گرنگه كارا بێت بۆ ده‌ركردنی یاسای پێویست‌و چاودێریكردنی ریفراندۆم، هه‌روه‌ها نیشاندانی یه‌كڕیزی‌و یه‌كهه‌ڵویستی نیشتمانیی له‌كوردستان، چونكه ئه‌گه‌ر به‌مشێوه‌یه ریفراندۆم بكرێ كه په‌رله‌مان كارا ناكرێته‌وه‌و یاسا پێشێلبكرێ، ئه‌و كاته پشتیوانی ناوخۆ و ده‌ره‌وه‌ت نابێت، بۆیه ده‌ڵێین زه‌مینه‌سازیی بۆ نه‌كراوه، ئه‌گه‌ر ئه‌و به‌ربه‌ستانه هه‌ڵنه‌گیرێت دوورنییه میلله‌ته‌كه‌مان باجێكی زۆر له‌باره‌ی ریفراندۆم بدات.\nپه‌رله‌مان له‌هه‌موو روویه‌كه‌وه گرنگه\nتایبه‌ت به كاراكردنه‌وه‌ی په‌رله‌مان ئه‌و ئه‌ندامه‌ی سه‌ركردایه‌تی یه‌كێتی پێیوابوو: كاتێك په‌رله‌مان كارا ده‌كرێته‌وه بۆ كۆمه‌ڵێك شته، له‌وانه نیشاندانی یه‌كڕیزی نیشتمانییه، واتا ئێمه قۆناغی قه‌یرانی سیاسیمان بڕیوه، چونكه ئێمه له قه‌یرانی سیاسیداین، دووه‌م ئێمه ئه‌و یه‌كڕیزیه نیشانی ده‌ره‌وه‌ش ده‌ده‌ین، سێیه‌م یاسای پێویست ده‌رده‌كه‌ین، هه‌روه‌ها چاودێری حكومه‌ت‌و پڕۆسه‌ی ریفراندۆم ده‌كات، واتا په‌رله‌مان له‌هه‌موو روویه‌كه‌وه گرنگه، به‌پێچه‌وانه‌وه ئه‌گه‌ر په‌رله‌مان به‌مشێوه‌ی ئێستا بمێنێته‌وه، ئه‌وا پڕۆسه‌ی ریفراندۆم له‌ناو جه‌ماوه‌ر ئه‌و پشتیوانییه‌ی لێ ناكرێ، له‌ده‌ره‌وه‌ش ئه‌و رێزه‌ی لێناگیرێ، بۆیه پێویسته له‌و رووه‌وه زۆر وردبین‌و هۆشیاربین، له‌لایه‌كی تره‌وه ناكرێ له‌لایه‌ك ریفراندۆم بكه‌یت، له له‌لایه‌كی تره‌وه دیموكراسی په‌كبخه‌ی، ئه‌مه زۆر مه‌ترسیداره، چونكه ناكرێ باسی سه‌ربه‌خۆیی بكه‌ین به‌بێ له‌به‌رچاوگرتنی چه‌مكه‌كانی ئازادی‌و دیموكراسی‌و سیستمی به‌ڕێوه‌بردنی وڵات، به‌داخه‌وه ئێستا ئه‌و دڵنیاییه نییه، چونكه ده‌بێ بیر له‌دوای سه‌ربه‌خۆیی بكرێته‌وه، به‌پێچه‌وانه‌وه ئه‌و لایه‌نه‌ی پێیوایه به‌ر له‌و هه‌نگاوانه باس له ریفراندۆم بكه‌ین، واتا ده‌یه‌وێ به‌ئاوی ریفراندۆم هه‌موو ئه‌و كه‌موكوڕیانه بشواته‌وه كه له‌هه‌رێمی كوردستاندا هه‌یه.\nسه‌باره‌ت به‌مه‌ترسییه‌كانی قوڵبوونه‌وه‌ی قه‌یرانەکان، ئارێز عه‌بدوڵڵا وتی: حكومه‌تی هه‌رێمی كوردستان پشت به‌داهاتی نه‌وت ده‌به‌ستێت بۆ ئابووری كوردستان، ئه‌و نه‌وته‌ش له‌ڕێگه‌ی توركیاوه ده‌ڕوات، ئه‌و وڵاته‌ش به‌ئاشكرا هه‌ڵویستی خۆی دژی ریفراندۆم ده‌ربڕیوه، واتا ئێمه كاتێك ریفراندۆم ده‌كه‌ین، له لایه‌ن وڵاتانی ده‌وروبه‌رو ته‌نانه‌ت عیراقیشه‌وه روبه‌ڕوی ئابڵوقه‌ی ئابووری ده‌بینه‌وه، ئه‌وكاته چۆن ژیان بۆ خه‌ڵك دابینبكه‌ین، ئایا ئه‌وه راسته «با ئێمه سه‌ربه‌خۆبین، به‌ڵام گه‌ل له‌برساندا بمرێت؟، بێگومان نه‌خێر، ئێمه ده‌مانه‌وێت له‌گه‌ڵ سه‌ربه‌خۆیی، ژیان‌و گوزه‌رانی خه‌ڵك باشتر بكه‌ین، نه‌وه‌ك خراپتر له‌جاران، ته‌نانه‌ت ئه‌گه‌ر باشتر نه‌بێت كارێك نه‌كه‌ین ژیان له خه‌ڵك تێكبده‌ین، بۆیه پێموایه نه‌ك كار بۆ چاره‌سه‌ری قه‌یرانی دارایی نه‌كراوه، به‌ڵكو له‌گه‌ڵ ئه‌و پڕۆسه‌یه قوڵتریش ده‌بێته‌وه، له‌به‌ر ئه‌وه مه‌سه‌له‌ی ریفراندۆم ته‌نیا پێویستیی به‌زه‌مینەی یاسایی نییه، به‌ڵكو پێویسته له‌ڕووی سیاسی‌و ئابووری‌و سه‌ربازییه‌وه ئاماده‌كاری پێویستی بۆ بكرێت.\nعیراق دۆستمان بێت\nسه‌باره‌ت به‌هه‌ماهه‌نگی نێوان هه‌رێم‌و به‌غدا له‌سه‌ر پرسی ریفراندۆم‌و هه‌وڵدان بۆ چاره‌سه‌ركردنی كێشه‌كانی نێوان هه‌ردوولا، ئه‌وه‌ی خسته‌ڕوو: له‌سه‌ر ریفراندۆم له‌گه‌ڵ به‌غدا شتێكی سه‌ره‌تایی باسكراوه، به‌بۆچونی من پێویسته له‌گه‌ڵ به‌غدا زیاتر باس بكرێ، چونكه ئێمه به‌شێكین له‌سیستمی حوكمڕانی عیراق‌و به‌شدارین له‌ده‌سه‌ڵات، ده‌بێ ئه‌و پرسه به گفتوگۆ له‌گه‌ڵ عیراق چاره‌سه‌ر بكه‌ین، بۆئه‌مه‌ش ده‌رگای لایه‌نه سیاسییه‌كانی به‌غدا بۆ گفتوگۆ به‌ڕووی هه‌رێمدا دانه‌خراوه، كاتێكیش ره‌زامه‌ندی به‌غدا به‌ده‌ستبهێنین، ئه‌و كاته پشتیوانی نێوده‌وڵه‌تیش به‌ده‌ستده‌هێنین، ئه‌گه‌ر سه‌ربه‌خۆیش رابگه‌یه‌نین، ئه‌وا وانه‌كه‌ین عیراقێك دراوسێمان بێت دوژمنمان بێت، به‌ڵكو ده‌بێ كارێكی وابكه‌ین عیراق دۆستمان بێت، ئه‌وانیش دڵنیا بكه‌ینه‌وه كه ئێمه نابینه دوژمن له ئاینده بۆ ئه‌وه‌ی له ئێستا دژمان نه‌بن، به‌ڵام ئێمه كه‌متر له‌ده‌رگای به‌غدامان داوه بۆ گفتوگۆ، چونكه وه‌كو ده‌ڵێن ده‌ساڵ گفتوگۆكردن‌و دیالۆگ، باشتره له ده‌سه‌عات شه‌ڕ له‌نێوان دوولایه‌ندا.\nگرنگی هاوهه‌ڵوێستی یه‌كێتی‌و گۆڕان\nله‌باره‌ی هه‌نگاوه‌كانی جێبه‌جێكردنی رێكه‌وتنی نێوان یه‌كێتیی نیشتمانیی كوردستان‌و بزووتنه‌وه‌ی گوڕان وتی: ئێمه وه‌ك یه‌كێتی بڕیارماندا، بڕگه‌كانی ریكه‌وتنه‌كه روبه‌ڕوی سه‌ركردایه‌تی هاوبش بكرێته‌وه بۆ جێبه‌جێكردنیان، له‌وانه بۆ یه‌كخستنه‌وه‌ی فراكسیۆنه‌كان له به‌غداو په‌رله‌مان‌و ئه‌نجومه‌نی پارێزگاكان، هه‌روه‌ها له‌سه‌ر به‌شداریكردنی بزووتنه‌وه‌ی گۆڕان له ده‌سه‌ڵاتی پارێزگای سلێمانی‌و هه‌ڵه‌بجه‌و ئیداره‌ی گه‌رمیان‌و راپه‌رین، ئێمه وه‌ك یه‌كێتی هیچ لاریمان نییه، هاوهه‌ڵوێستیی دوولایه‌نی وه‌ك یه‌كێتی‌و گۆڕان بۆئه‌م قۆناغه زۆر گرنگ‌و پێویسته بۆ پاراستنی ئارامی‌و سه‌قامگیریی پارێزگای سلێمانی‌و هه‌ڵه‌بجه، دواتر ئێمه دوو حزبین ره‌گمان یه‌كه‌و سه‌كردایه‌تیشمان یه‌ك بووه، هه‌روه‌ها جێبه‌جێكردنی رێكه‌وتنامه‌كه‌ی نێوانمان گرنگه بۆ هاوسه‌نگی سیاسی‌و به‌ره‌وپێشبردنی دیموكراسی له كوردستاندا.\nسیاسه‌تی راست‌و دروستی یه‌كێتی\nله‌باره‌ی هه‌ڵویستی یه‌كێتی له چاره‌سه‌ركردنی كێشه‌كانی ناوخۆی هه‌رێم ئارێز عه‌بدوڵڵا وتی: یه‌كێتی له‌رابردوو سیاسه‌تێكی راست‌و دورستی په‌یڕه‌و كردووه ، چونكه یه‌كێتی نه‌وه‌ك پارتی، نه‌وه‌ك گۆڕان بیری نه‌كردۆته‌وه، ئه‌م سیاسه‌ته‌ش رێگه‌ی له دروستبوونی توندوتیژی گرتووه، هه‌روه‌ها رێگه‌مان نه‌دا له‌هه‌رێمی كوردستان شیرازه‌ی داموده‌زگاكانی حكومه‌ت تێكبچێت‌و دوو جه‌مسه‌رگیری‌و دوو ئیداره‌یی دروست بێت، واتا یه‌كێتی هاوسه‌نگیه‌كی باشی راگرتووه له‌نێوان پارتی‌و گۆڕان، ئه‌گه‌رچی له‌هه‌ردوولاش باجی داوه، پێموایه سیاسه‌تی رابردووی یه‌كێتی زۆر باشبووه‌و، له‌به‌رژه‌وه‌ندیی خه‌ڵكی كوردستان بووه، ئه‌مه سه‌روه‌رییه‌كه ده‌بێ له‌دوا رۆژدا بۆ یه‌كێتی بنووسرێته‌وه، چونكه هه‌ر هه‌ڵوێستێكی نادروستی یه‌كێتی به‌و پێیه‌ی خاوه‌ن هێزه‌و په‌یوه‌ندییه‌كی دیبلۆماسی به‌هێزی هه‌یه، لانی كه‌م دوو ئیدارەیی دروست ده‌بێته‌وه، ئه‌وكاته خه‌ڵكێكی زۆر زه‌رمه‌ند ده‌بن، نه‌ك ته‌نیا خه‌ڵكی یه‌كێتی‌و پارتی، به‌ڵكو حزب‌و لایه‌نه‌كانی تریش زه‌رمه‌ند ده‌بوون، پێویسته هه‌موو خه‌ڵك ئه‌و راستییه بزانێ، به‌تایبه‌تی ئێمه ئه‌زموونمان هه‌یه له‌رابردوو، كاتێك نێوان یه‌كێتی‌و پارتی خراپ بوو، ره‌وشی هه‌رێمی كوردستان گه‌یشته چ قۆناغێك، كه‌چی به‌داخه‌وه زۆر جار به‌ناڕه‌وایی فشار ده‌خرێته سه‌ر یه‌كێتی، به‌ڵام دوا رۆژ ده‌رده‌كه‌وێ كه هه‌ڵویسته‌كانی یه‌كێتی تاچه‌ند له‌به‌رژه‌وه‌ندیی خه‌ڵكی كوردستان بووه.\nبه‌بێ مه‌رج په‌رله‌مان كارا بكرێته‌وه\nله‌باره‌ی دوا هه‌وڵه‌كان بۆ كاراكردنه‌وه‌ی په‌رله‌مان وتی: پارتی دیموكراتی كوردستان له‌ژێر فشاری ئێمه هه‌ڵویسته‌كانی گۆڕی له‌وه‌ی سه‌رۆكایه‌تی په‌رله‌مان به‌م ده‌سته‌ی ئێستای كۆبێته‌وه، هه‌روه‌ها ئاماده‌یه سه‌رۆكی په‌رله‌مان بدرێته‌وه به‌گۆڕان، ئه‌وه بڕیارو هه‌ڵویستی یه‌كێتی نه‌بووه، به‌ڵكو گۆڕانكاری بوو له هه‌ڵویست‌و بۆچوونی پارتی، به‌ڵام له راگه‌یاندنه‌كان به‌جۆرێكی تر ته‌فسیری بۆكرا، گوایه یه‌كێتی‌و پارتی رێكه‌وتنیان كردووه، ئه‌وه هه‌ڵه‌یه، چونكه ئه‌گه‌ر پارتی مه‌رجی هه‌یه ده‌بێت له‌گه‌ڵ گۆڕان باسی بكات، یه‌كێتی پێیوایه به‌بێ مه‌رج په‌رله‌مان كارابكرێته‌وه، چونكه بوونی هه‌ر مه‌رجێك بۆ كاراكردنه‌وه‌ی په‌رله‌مان ناڕه‌وایه، ناهه‌قییه به‌رامبه‌ر په‌رله‌مان‌و میلله‌ته‌كه‌مان.\nپرسی ناوچه دابڕێنراوه‌كان\nسه‌باره‌ت به‌ناوچه دابڕاوه‌كان ئه‌ندامه‌كه‌ی سه‌ركردایه‌تی یه‌كێتی وتی : ئێمه باسمان كردوه كه ریفراندۆم ته‌نیا بۆ سه‌ربه‌خۆییه، له‌گه‌ڵ ئه‌وه‌ش ده‌بێ ناوچه دابڕاوه‌كانیش بگرێته‌وه، به‌بێ به‌شداری ئه‌و ناوچانه یه‌كێتی ناچێته ژێر باری ئه‌نجامدانی ریفراندۆمه‌وه، ئه‌وه‌ش پێویستی به‌دۆزینه‌وه‌ی میكانیزمی یاسایی هه‌یه، بۆئه‌وه‌ش ده‌بێت په‌رله‌مان له‌گه‌ڵ ئه‌نجومه‌نی پارێزگای كه‌ركوك‌و قه‌زاو ناحیه‌كانی ئه‌و ناوچانه میكانیزمێك بدۆزێته‌وه.\nهه‌رێم، دوای داعش\nله‌سه‌ر پرسی ئاماده‌باشیه‌كانی هه‌رێم بۆ دوای داعش ئه‌وه‌ی خسته‌ڕوو: كورد هه‌موو كات ئاماده‌یی خۆی نیشانداوه بۆ گفتوگۆ له‌گه‌ڵ حكومه‌ته‌كانی عیراق، ته‌نانه‌ت له‌سه‌رده‌می ده‌سه‌ڵاتی دیكتاتۆری به‌عسیشدا، ئه‌ویش له پێناو به‌رژه‌وه‌ندی میلله‌ته‌كه‌مان بووه، ئه‌وه‌ی ئێستا ده‌یبینین حكومه‌تی عیراقی فیدراڵ تۆمه‌تباره به پێشێلكردنی ده‌ستوور، له‌نێویشیاندا جێبه‌جێ نه‌كردنی مادده‌ی 140، به‌ڵام ئێمه وه‌ك كورد چۆن به‌شدارین له‌حكومه‌ت، به‌هه‌مان شێوه به‌رپرسیاریه‌تیشمان له‌سه‌ر شانه، به‌ڵام سه‌ركردایه‌تی سیاسی كوردو حكومه‌تی هه‌رێم خۆی دوورپه‌رێز گرتووه له عیراق، چونكه دوای داعش پێویسته كورد به‌هێزه‌وه له‌به‌غدا بێت، گفتوگۆش مانای ئه‌وه‌نییه وه‌فدێكی هه‌رێم بۆ سه‌عاتێك‌و دوو سه‌عات بچێته به‌غدا، به‌ڵكو ده‌بێت به‌رده‌وام ئاماده‌یی هه‌بێت بۆ چاره‌سه‌ركردنی گرفته‌كان، چونكه گرفته‌كانمان پێویستییان به‌گفتوگۆو به‌دواداچوون هه‌یه، به‌تایبه‌تی هه‌ندێكیان به به‌دواداچوون چاره‌سه‌ر ده‌كرێن، بۆیه ده‌بێت به‌رده‌وام ئه‌و گفتوگۆیه هه‌بێت تا ئه‌و كاته‌ی ئێمه به‌شێك بین له‌عیراق.\nبه ئاشتی چاره‌سه‌ركردنی پرسی كورد\nسه‌باره‌ت پارچه‌كانی تر كوردستان وتی : ئێمه پێمانوایه ده‌بێ به ئاشتی پرسی كورد له‌توركیا چاره‌سه‌ربكرێ، له‌و پێناوه‌شدا یه‌كێتی رۆڵی هه‌بووه‌و، هه‌روه‌ها له ئاینده‌شدا ئاماده‌ین ئه‌و رۆڵه ببینین، سه‌باره‌ت به رۆژئاوا ئێه پشتیوانیمان له‌و پارچه‌یه كردووه، ئه‌وه ئه‌ركی سه‌رشانمانه، ناكرێ ئاسته‌نگیان بۆ دروستبكه‌ین‌و سنووریان له‌سه‌ر دابخه‌ین، پێویسته له جیاتی ئه‌وه‌ی ده‌ست له‌كاروباری حزبه‌كانی رۆژئاوا وه‌ربده‌ین، هه‌وڵبده‌ین هاوكاریان بكه‌ین بۆ ئه‌وه‌ی كێشه‌كانیان چاره‌سه‌ربكه‌ن.\nله‌باره‌ی ره‌وشی شنگال‌و كوردانی ئێزدی پێی وابوو: ئێزدییه‌كان پێویستیان به‌هاوكاری‌و دڵنه‌وایی زیاتر هه‌یه، ئه‌وان قوربانیی زۆریاندا له‌ڕووداوه‌كانی داعش، ئه‌وان له‌كاتی هاتنی تیرۆرستان خۆیان زۆر بێ پشت‌و په‌نا بینی، به‌تایبه‌تی كاتێك خه‌ڵكی شنگال پشتی به‌پێشمه‌رگه قایم بوو، به‌ڵام به‌داخه‌وه...، برینی خه‌ڵكی شنگال‌و ئێزدیه‌كان هه‌ر ئه‌وه نییه كه ژمارەیه‌كی زۆریان لێ شه‌هید كرا، به‌ڵكو پێویسته كار بۆ رزگاركردنی ده‌ست به‌سه‌ركراوه‌كان‌و ئاوه‌دانكردنه‌وه‌ی ناوچه‌كانیان بكرێت.


باس لە كاندیدێكی سەربەخۆ دەكات سائیرون: فەیاز تاكە كاندیدی وەزارەتی ناوخۆ نییە – تۆڕی میدیایی خەڵک\n2019/03/14 - 3:09 PM\nهاوپەیمانی سائیرون كە لەلایەن موقتەدا سەدر ڕابەری ڕەوتی سەدرەوە سەرپەرشتی دەكرێت پێیوایە، فالح فەیاز تاكە كاندید نەما بۆ وەرگرتنی پۆستی وەراتی ناوخۆ، جەختیش لەسەر سووربوونی هاوپەیمانییەكەی بۆ دوورخستنەوەی فەیاز دەكاتەوە “هەرچەندە هەندێك لایەن پێداگرن لەسەر كاندیدكردنی”.\nڕامی سەكینی، پەرلەمانتاری هاوپەیمانی سائیرون لە لێدوانێكی ڕۆژنامەوانیدا ڕایگەیاندووە”پێشتر كە ناوی فالح فەیاز پێشنیار دەكرا، وەك تاكە كاندید بوو بۆ وەرگرتنی پۆستی وەزارەتی ناوخۆ، بەڵام لەئێستادا پارسەنگی سیاسی گۆڕاوە و ژمارەیەك كاندید بۆ وەرگرتنی ئەو پۆستە پێشكەشكراون”.\nبە وتەی سەكینی”فەیاز ئەو كارتە بەهێزەی جاران نەما، چونكە لەئێستادا ژمارەیەك كاندیدی لێوەشاوە و كارامە و بەهێز هەن بۆ بوون بە وەزیری ناوخۆ لە بری فەیاز”.\nئەو پەرلەمانتارەی هاوپەیمانی سائیرون دەڵێت”سائیرون سوورە لەسەر گۆڕینی فەیاز، هەرچەندە هەندێك لایەنی سیاسی پێداگرن لەسەری، فەیاز كاندیدی حزبە نەك كاندیدێكی سەربەخۆ، بۆیە ئێمە كەسێتییەكی پیشەوەر و سەربەخۆ دەهێنین، تا بەشێوەیەكی تەواو سەربەخۆ، مامەڵە لەگەڵ دۆسێی ناوخۆدا بدات”.\nحكومەتی عیراقسائیرون، فەتح، عیراقعادل عەبدول مەهدیعيراقفالح فەیاز\n(خەڵك) هەڵوێستی هاوپەیمانی لەسەر دەسەڵات و ئۆپۆزسیۆنبوونیان ئاشكرا دەكات


كەی پێویستە پلاكی ئۆتۆمبیلەكەم بگۆڕم؟\nسەرەتا»جۆراوجۆر»ئۆتۆمبێل»كەی پێویستە پلاكی ئۆتۆمبیلەكەم بگۆڕم؟\nلەلایەن Tech Eye لە 14/11/2016 0 Comments\n– بەنزین زۆر سەرف دەكات\n– لە كاتی خستنەكاردا بەباشی ناكەوێتە كار.\n– هەندێ جار لەكاتی رۆیشتندا دەیبڕێت.\n– هەندێك جار لەكاتی وەستاندا هەست بە لەرزینێ ئۆتۆمبێلەكە دەكەیت.\n– نیشانەكان لە ئۆتۆمبێلیكەوە بۆ یەكێكی تر دەیگۆڕێت.\nبۆیە پێویستە هەر (3 تا 4) مانگ جارێك پلاكەكان بكەینەو\nەو تەماشایان بكەین، ئەگەر هەستمان بە تێكچوون یان سووتان و كەمبوونەوەی كرد، بیگۆڕین، نرخەكەشی گونجاوەو زۆر گران نییە، بەڵام پشتگوێ خستنی دەكرێت زیانی گەورەتر بخاتەوە.\nئاماده‌كردنى : زانیارى ئۆتۆمبێل\nبابەتەكانی پێشووترچه‌ند نهێنی و زانیاریه‌كی فه‌یسبووك كه پێویسته هه‌مووتان بیزانن …\nبابەتی دواتر ئاگاداری ئەم جۆرە ڤایرۆسە بن.بەکارهێنەرانی سیستەمی ئەندرۆید\nدژەڤایرۆسی Norton Security and Antivirus بۆ ئەندرۆید\nئەپڵیكەیشنی نۆرتۆن سیكوریتی ئەنتی ڤایرۆس یەكێكە لە بەهێزترین ئەنی ڤایرۆسەكانی مۆبایل لە سەرانسەری جیهاندا و…\nدابەزاندنی ڤیدیۆی فەیسبووک بەبێ بەرنامە\nلەلایەن andam omar 24/05/2016\nزۆر جار گرتەیەكی ڤیدیۆیی لە فەیسبووك دەبینیت و حەز دەكەیت داونلۆدی بكەیت، بەڵام هیچ بەرنامەیەكەت…\nفێركاری : چۆنیه‌تی نووسین به كوردى له ئه‌دۆب ئافته‌رئيفێكت\nبۆ داگرتنی سكر پیته‌كه لێره كلیك بكه و پاشان سه‌یری ڤیدیۆ فێركاریه‌كه‌ی خواره‌وه بكه ئاماده‌كردنی…\nحه‌وت ڕێگا بۆ پاراستنی كۆمپیوته‌ر و ئیمه‌یڵه‌كه‌ت له هاك كران\nلەلایەن Othman Ahmed 01/01/2017\nکیشەی زۆرێكمان ئەوەیە کە ڕۆژانە بە دەیان ئەکاونت هاک دەکرێن یاخود هەندێک جار زۆر بە شێوەیەکی…\nچۆنیەتی زیادکردنی پارە بۆسەر Apple ID\nسڵاو هاوڕێیان ئەم کاتەتان باش لەبابەتێکی پێشووتردا باسمان لە دروستکردنی Apple id بە iTunes Card…\nئۆتۆمبێلی پیادە بەرهەم هات،هاوشێوەی سکۆتەر\nلەلایەن Rasty Saeed 21/10/2016\nلە نوێترین داهێنانەکاندا ، ئەمجارەیان کۆمپانیایەکی ژاپۆنی توانی بەرهەمێکی ناوازە بڵاو بکاتەوە کە ناوی ناوە…


بەختیار نامیق: ئەو ڕۆژانەی هەمویان بە دوای نەوشیروان مستەفاوە بون. – WTARIKURD\nبە درێژایی مێژو شۆڕشەکانی کورد لە بۆشایی سیاسی و سەربازیدا ئاستی خەباتیان بەرز بوەتەوە، یان بە هۆی ناکۆکی وڵاتانی زلهێزی ناوچەیی و جیهانیەوە وەک کارت دروستکراوە و بەهێز کراوە و دوای لە ڕێککەوتنەکاندا لەسەر مێزی گفتوگۆ فرۆشراوە، کورد نەیتوانیوە ئاراستەی ڕوداوەکان و بێهزی و بەهێزی دوژمنی بخوێنێتەوە و لەوێوە کار لەسەر درێژەدان بە خەباتی بکات، هەر بۆیە مێژوی کوردە پڕە لە ئاشبەتاڵ و یەکتر سڕینەوە و پاشکۆی وڵاتانی دەرەکی.\nکاتێک پرۆسەی ئەنفالەکان دەست پێ دەکات بە هەمو پێودانگێک کورد مەحکوم بوە بە دوبارەی ئاشبەتاڵی 76 و، بەڵام لەبەر ئەوەی سەرکردەیەک داینەمۆی شۆڕشی نوێ و خۆی تاقانە سەرکردەی دوای ئەنفالەکان بو، وەک سەرکردەیەکی سیاسی و سەربازی دەیزانی کە نابێت مێژوو دوبارە بێتەوە، بوە هێزێکی گەورە و توانی ڕێ بگرێت لە دوبارەبونەوەی مێژو و نەهێڵێت ئاشبەتاڵ دروست ببێ، نەوشیروان مستەفا تاکە سەرکردەی مێژویی بوە کە بە قوڵی لە بەریەککەوتنی هێزە ناوچەیی و جیهانیەکان تێدەگەشت و دەشیزانی حکومی مێژو چۆنە، شارەزایەکی وردی مێژووی خەبات و سیاسی و سەربازی و ئابوری و جوگرای و جیوپۆلەتیکی و فەرهەنگی بو، ئەم باکگراوندە قوڵەی ئەم سەرکردەیە لە مێژوی خەباتی کوردی باشوردا نەبوە، هەر بۆیە توانی ببێتە داینەمۆی شۆڕشی خوڕاگری و بەردوامی بدات بە خەبات سەرەڕای ناوهەسەنگی هێز، دەیزانی و خوێندنەوەی تایبەتی هەبو بۆ حکومەتی عێراقی و ئاراستەی ڕوداوەکان لەناوچەکەدا، ئەمانەش وای کرد ببێتە تاکە سەرکردەی مێژویی کە نەهڵێت ئاشبەتاڵ ببێتە حکومی دوبارەی مێژو.\nلەو کاتەدا ئەوانەی ناویان سەرکردە بو ئەگەر چی ماندو بون و خەباتیان کردوە، هەر لە بازنەی یەکەمی سەرکردایەتی هەموحیزبەکان تا بازنەی خوارتری سەرکردایەتی حیزبەکان باوەڕیان بە بەردەوامی شۆڕش نەبو کەوتبونە بەر حکومی دوبارەی مێژوی ئاشبەتاڵ، ئەو کات زۆربەی سەرکردەکان یان کوردستانیان جێهێشت یان لە ئێران بون، نەوشیروان مستەفا تاکە سەرکردە بو کوردستانی جێنەهێشت و توانی ببێتە مەدرەسەیەک بۆ خۆڕاگری و ڕێ لە دوبارەی مێژو بگرێ و خۆی ئامادە بکات بۆ ڕوداوەکانی دوای شەڕی ئێران/ عێراق و نەخشەی ڕاپەڕین دابڕێژێ و بتوانێ کورد بگەیەنێتە قۆناغی ڕزگاری و ببێتە ئەندازیاری ڕاپەڕین.\nلەو کاتەدا نەک هیچ سەرکردەیەک لە کوردستان نەبو، بەڵکو نەوشیروان مستەفا میوانداری دەکردن بۆ ڕاپەڕین باوەڕیان پێی نەبو.\nکاتێک نەخشەکەی نەوشیروان مستەفا سەری گرت و ڕاپەڕین دروست بو هەمو ئەوانەی ئێستا خۆیان بە سەرکردە و پێشمەرگە دەزانن هەمویان بە دوای کاک نەوشیروانەوە بون، کاک نەوشیروانیش دەیوست هەمو هێزەکان ئەوانەشی لە ڕۆژە سەختەکاندا باوەڕیان بە شۆڕش نەبو یەکبخات و بتوانن پێکەوە حکومێکی دروست بکەن، بە کورتی ڕۆژانێ بو هەمو ئەوانەی ئێستا خۆیان بە سەرکردە دەزانن بە دوای نەوشیروان مستەفاوە بون.\nلە قۆناغی دوەم و قۆناغی حکومداری و دەوڵەتداری نەوشیروان مستەفا دەیزانی دەوڵەتداری و حکومداری لە سایەی ڕێککەوتنی ناستراتیژی و پاشکۆیەتی وڵاتان و ئیفلیج بونی دام و دەزگای حکومی وگەندەڵی، دوبارە دەبێتە فریادڕەس و پڕۆژەی ڕیفۆرمی گشتی و چاکسازی دەکاتە بەرنامەی خۆی و مەتبەخێکی سیاسی بونیاد دەنێ تا دوبارە ڕێ لە شکست و ئاشبەتاڵێکی تری دەوڵەتداری بگرێ و دەبێتە ڕابەری مۆدێلێکی تر لە سیاسەت و دەوڵەتداری.\nلە ئێستاشدا کە حیزبەکان و دەوڵەت دوچاری دەیان نەخۆشی بوەتەوە دوبارە بە مردویش مەحکومن بەوەی جارێکی تر دوای نەوشیروان مستەفا بکەونەوە، بە جۆرێک نەوشیرون مستەفا لە سەرکردەیەکی سیاسی و سەربازی و ڕابەری دو قۆناغی گرنگ تەحویل بوە بۆ جۆرێک لە مۆدێل و کلتوری سیاسی و حکومداری.\nوەک چۆن لە ڕاپەڕیندا هەمو سەرکردەکان مەحکوم بون دوای نەوشیروان مستەفا بکەون، بە مردویش لەگێژاوەی سفربونەوە و دوبارەی هەرەس و ئاشبەتاڵدا جارێکی تر مەحکوم دوای پڕۆژەکانی بکەون و بیکەنە کلتوری هەستانەوە.\nهاوژین زیبا: زایەندپەرستی شێرپەنجەی کۆمەڵگایە.